Ursula je najavila ciljeve o smanjenju emisije štetnih gasova kako vi se planeta spasila od klimatskih promena, uvođenje poreza na granicu ugljen dioksida i pretvaranje dela Evropske investicione banke u "klimatsku banku".\nOna je obećala dvogodišnji konferenciju o budućnosti starog kontinenta i ravnopravnost polova na čelu Evropske komisije do kraja njenog petogodišnjeg mandata, piše "Politiko".\nBilo je i obećanja koja neće moći da ispuni bez podrške zemalja članica bloka - početak pregovora o pridruživanju Severne Makedonije i Albanije, okretanje "novog lista" u migracionoj politici i završetak bankarske unije EU.\nNeka od obećanja zahtevala bi ponovno pisanje EU ugovora, poput davanja prava poslanicima da donose zakone ili izmene izbornog zakona.\nKljučno pitanje pred istorijsku sednicu parlamenta u Strazburu nije bilo da li će nemačka ministarka odbrane moći da ispuni svoja obećanja, već da li će njima osvojiti dovoljno skeptika, posebno među liberalima, da dobije glasovnu većinu.\nMnogi poslanici smatraju da je previše Ursulinih obećanja prazno, posebno njeno zalaganje za ojačanje sistema vodećih kandidata. Neki su se žalili da su njena izlaganja u parlamentu prošle nedelje bila preopširna i da nije pokazala dobro razumevanje politike.\nNemački poslanik Jens Gejer rekao je da joj nedostaje ambicije kada su u pitanju klimatske promene, kao i da je nejasno koliko će koštati njene inicijative.\nNjena obećanja o smanjenju štetne emisije nisu bila dovoljna da "kupe" Zelene, koji su najavili da joj neće dati glas, jer smatraju da njeno imenovanje nije promena kojoj se nadaju evropski glasači.\nDa bi pokazala punu posvećenost poslu u Berlinu, Ursula je najavila da će podneti ostavku na mesto ministra odbrane Nemačke, bez obzira na ishod glasanja. Međutim, mnogi od članova parlamenta joj uzimaju za zlo upravo to što se nije proslavila kao ministarka i što svoj sektor ostavlja u velikim problemima.


RSF: Vladajuća elita i prodržavni mediji svakodnevno napadaju novinare u Srbiji – Matrica slobode medija\nSrbija je zemlja sa slabim institucijama u kojoj lažne vesti šire senzacionalistički mediji koje podržava vlada i u kojoj su novinari izloženi gotovo svakodnevnim napadima koji sve više dolaze od vladajuće elite i prodržavnih medija, navodi se u izveštaju Reportera bez granica u kojem je Srbija na nepromenjenom 93. mestu po slobodi medija.\n„Vlada je iskoristila krizu koronavirusa za donošenje drakonskog zakona, koji je kasnije ukinut, a na osnovu kojeg je novinarka Ana Lalić u aprilu 2020. zadržana tokom noći u zatvoru nakon hapšenja u svom stanu zbog izveštaja o lokalnoj bolnici“, podsećaju RSF.\nNezavisni mediji, od kojih su mnogi od njih lokalni mediji, nastavljaju da pokrivaju opasne teme poput političke korupcije i organizovanog kriminala iako su oslabljeni krizom koronavirusa i ne dobijaju novac od države, već on odlazi provladinim medijima.\nPogoršanje medijskih sloboda u pandemiji\nPosle izbijanja pandemije koronavirusa, u svetu je došlo do dramatičnog pogoršanja medijskih sloboda, navodi se u godišnjem izveštaju organizacije Reporteri bez granica. Novinarstvo, „glavna vakcina“ protiv dezinformacija, potpuno je ili delimično blokirano u 73 odsto, odnosno u 130 od 180 zemalja sveta, a Srbija se nalazi na 93. mestu kao i prošle godine.\nU izveštaju se ocenjuje da u 73 odsto od 180 zemalja situacija je „vrlo ozbiljna“, „teška“ ili „problematična“ za novinare, pa su zemlje na mapi sveta slobode medija obeležene kao crne, crvene ili narandžaste.\nVlade su iskoristile pandemiju kao osnovu za blokiranje pristupa novinara informacijama i izvorima, kao i izveštavanja sa terena, tvrdi se u izveštaju.\nDodaje se da je smanjeno i poverenje javnosti u novinare, javlja AP.\nNa osnovu podataka iz 28 država, navodi se da 59 odsto ljudi smatra da novinari „namerno pokušavaju da zavedu javnost informacijama za koje znaju da su lažne“, što se u prvom redu odnosi na Aziju, Bliski istok i Evropu.\n„Novinarstvo je najbolja vakcina protiv dezinformacija“, poručio je generalni sekretar RSF-a Kristof Deloar.\nKako ukazuje Deloar, informacije „prečesto blokiraju politički, ekonomski, tehnološki, a ponekad čak i kulturni faktori“, a novinarstvo je „najefikasnije sredstvo“ da se obezbedi da „javna debata bude zasnovana na utvrdjenim činjenicama“.\n← Previous Previous post: Reporteri bez granica: Srbija na 93. mestu po slobodi medija\nNext → Next post: Novinarka Verica Marinčić i Radio 021 na meti pretnji i zastrašivanja


Švedska: Aktivisti žele zrakom prebacivati izbjeglice | Autonomija\nŠvedska: Aktivisti žele zrakom prebacivati izbjeglice\nŠvedska organizacija planira da organizira avionske letove za izbjeglice u Evropu, kako bi izbjegli opasna putovanja\nŠvedska organizacija Refugee Air planira da organizira avionske letove za izbjeglice u Evropu, kako bi ti ljudi izbjegli opasna putovanja čamcima, granične prepreke i neprijateljski nastrojene čuvare.\nOva grupa želi da prebacuje avionom izbjeglice direktno u Švedsku iz zemalja koje se graniče sa Sirijom, poput Libana, Jordana i Turske, gdje se od rata sklonilo skoro četiri miliona Sirijaca.\nSamo manji dio tih ljudi do sada je stigao u Evropu, prenosi Srna.\n„Prvi avion biće u zraku prije nego što prvi snijeg padne u Štokholmu ove zime“, saopćila je švedska grupa.\nLjudi koji bježe od građanskog rata u Siriji troše hiljade dolara na opasno putovanje u Evropu, što je daleko skuplje od avionske karte.\nAvioprijevoznici ne dozvoljavaju izbjeglicama ukrcavanje u avione, u skladu sa direktivom Evropske unije iz 2001. godine.\nPrema postojećim pravilima, avionska kompanija snosi troškove deportacije putnika čiji zahtjev za azil bude odbijen u zemlji u koju je ta osoba stigla avionom.\nRefugee Air namjerava da počne proces jednim letom, da bi potvrdila da je plan izvodljiv.\nOrganizacija se nada se da će ohrabriti ostale slične grupe u Evropi da učine istu stvar, rekao je Emad Zand, suosnivač švedske organizacije.


Nikolić je podsetio da se saradnja Srbije i Kine zasniva na temeljima prijateljstva, te da Srbija s kineskom državom računa na dugoročno partnerstvo.\nSporazumi o slobodnoj trgovini koje Srbija ima sa drugim zemljama su dobra prilika za zajedničku proizvodnju, podvukao je predsednik Nacionalnog saveta Tomislav Nikolić.\nZamenik guvernera Šandonga je rekao da kineski narod neće zaboraviti da su je Nikolić u vreme dok je bio predsedniok sa predsednikom Kine Si Đinpingom otvorio novu etapu odnosa dveju država, naveo da je razvoj provincije Šandong veoma stabilan, te poručio da je Inicijativa "Pojas put" i zamišljena tako da Kina dobre projekte daje prijateljima čime se ostvaruje zajednički razvoj.\nAmbasador Kine u Srbiji Li Mančang\nProvincija Šandong u Kini je po mnogim pokazateljima na prvom mestu, posebno kada je reč o poljoprivredi, preradi žitarica, proizvodnji voća i povrća, infrastrukrurnim projektima, industrijskoj proizvodnji, proizvodnji guma, naglasio je Vang Šudjian i podsetio na nedavno potpisani sporazum o izgradnji fabrike guma "Šandong Linglong" u Zrenjaninu.\n"Juče smo imali prilike da se uverimo da radovi na izgradnji Kineskog kulturnog centra za koji ste Vi i predsednik Si Đinping postavili kamen temeljac, teku po planu, takođe obišli smo i radove na koridoru 11, auto-put E-763, gde je na deonici Obrenovac-Ub i deonici Lajkovac-Ljig glavni izvođač radova kompanija Šandong Haj Spid", naveo je Šudjian. Dodao je i da kompanija Hisense, koja je nedavno postala većinski vlasnik Gorenja, a koja posluje u Valjevu, Zajačeru i Pazovi, želi da proširi svoje poslovanje.\nŽelja nam je da kompanije iz provincije Šandong dodju u Srbiju, da što bolje sarađujemo, ostvarimo napredak i zajedničku korist, poručio je.\nRanije danas ambasador Li Mančang predao je Nikoliću pismo predsednika Kine Si Đinpinga kojim mu zahvaljuje na čestitkama za rođendan.\nSi Đinping je u pismu naveo da pridaje veliku pažnju razvoju odnosa između Kine i Srbije i da visoko ceni bliske radne odnose i prijateljstvo koje je s Nikolićem uspostavio tokom prethodnih godina.\nAmbasador Kine: "Ziđin" danas predstavlja Vučiću detaljniji plan o ulaganju u RTB Bor\nNikolić sa predstavnicima "Zijina": RTB Bor neće otpustiti nijednog radnika nakon preuzimanja\nTrgovanje državnom obveznicom Republike Srbije vinulo je danas promet na Beogradskoj berzi, a na korporativnom tržištu kapitala je zabeležen oporavak vrednosti akcija Aerodroma "Nikola Tesla" i BELEX indeksa.\nBugarsko dravno preduzeće "Bulgartransgas" ponovo je pokrenulo tender vredan 1,4 milijarde evra za gasovod koji će prolaziti kroz tu zemlju od granice sa Turskom do Srbije.


Košarka - Kragujevčani prejaki za Pančevce\nNapisano u kategoriji Košarka, 18 aprila, 2010\nPosle fantastične pobede nad Crvenom zvezdom, košarkaši Tamiša Petrohemije gostovali su Radničkom u Kargujevcu, u okviru trećeg kola Superlige Srbije. Utakmica je odigrana 17.aprila u Dvorani „Jezero“. Izabranici Bojana Jovičića, nisu uspeli da ponove igru iz preedhodnog kola, tako da su na gostovanju u Kragujevcu poraženi rezultatom: 75:56, po četvrtinama: (25:10), (16:20), (18:9) i (16:17).\nDomaći tim je na početku pružio zaista odličnu igru, stekao veliku prednost već posle prvih 15 minuta i moglo bi se reći da je pobednik već bio rešen. Do kraja susreta košarkaši Tamiša nisu uspeli ozbiljnije da priprete u napadu, tako da je velika prednost domaćina konstantno bila na snazi. Vredan pomena u ofanzivi gostiju može biti „snajperista“ Rade Marković koji je pogodio pet trojki iz osam pokušaja uz procenat od 62%.\nKvalitet domaćeg tima je posebno došao do izražaja u skok igri. Radnički je ukupno imao čak 34 skoka, osam u napadu i 26 u odbrani. Na drugoj strani, Pančevci su imali ukupno 16 skokova, dva u napadu i 14 u odbrani. Trener Tamiša Jovičić, i trener Radničkog Mirslav Nikolić iskoristili su priliku da kada je meč uveliko bio rešen, da uvedu i igrače koji ne dobijaju previše šanse.\nPoene za Tamiš Petrohemiju psotigli su: Đokić pet, Kovačević šest, Stajić dva, Burić 11, Marković 17, Sekulić dva, Jereminov dva, Ivanović osam i Perak tri. Kod Radničkog, poene su postigli: Čakarević 13, Kkotiševski osam, Urazmanov tri, Veljović jedan, Rakić osam, Aleksić osam, Kruščić dva, Vuksanović deset, Brkić 16 i Kljajević dva.\nNarednu utakmicu Tamiš Petrohemija igraće na svom terenu u Hali na Strelištu u sredu 21.aprila protiv Borca iz Čačka.


Predlošci kalendara koji se isporučuju s programom Publisher dizajnirani su tako da vam uštedi vrijeme. Da biste promijenili datume u jednom od ovih ugrađenih predložaka, jednostavno postavite datume u dijaloškom okviru Promjena predloška . Da biste promijenili datume u normalnom kalendaru, ručno dodajte i uredite novu stranicu kalendara.\nU dijaloškom okviru Promjena predloška odaberite promjena postojećeg kalendara tako da odaberete Primijeni predložak na postojeću publikacijuili stvorite novi kalendar tako da odaberete Stvori novu publikaciju pomoću teksta i grafike.\nDodavanje nove stranice kalendara ručno\nNapomena: Dan u tjednu koji kalendar započinje, u nedjelju ili ponedjeljak, upravlja se jezičnom postavkom Regionalne mogućnosti na računalu. Početni dan u sustavu Windows možete promijeniti tako da otvorite upravljačku ploču i pretražujete Regionalne i jezične postavke.


„Pomiriteljska poruka” premijera Mateuša Moravjeckog upućena evropskim liderima – kako Poljska ostaje lojalna EU, ali se samo protivi centralizaciji vlasti – izgleda da ne prolazi kod Brisela. Šefica „evropske vlade” Ursula fon der Lajen juče je u Evropskom parlamentu, povodom poziva na dijalog iz Varšave, jasno stavila do znanja: presuda poljskog Ustavnog suda je pretnja za EU. Ovakav odgovor i ne čudi, jer je lider vladajuće stranke Pravo i pravda (PIS) Jaroslav Kačinjski, de fakto lider Poljske, u najnovijem intervjuu za provladin portal „Sjeć” odlučno rekao: „Ne popuštamo pred ucenama”. Poljsko istrajavanje da evropsko zakonodavstvo primenjuje po principu „švedskog stola”, da uzima propise koji po mišljenju vlasti ne narušavaju nacionalni suverenitet i Ustav zemlje, bila je\n29.09.2021 u 20:30\nJoš bez dogovora u Briselu\nBRISEL - U Briselu je večeras u delegaciji Beograda za Tanjug potvrđeno da nikakav dogovor sa prištinskom stranom još nije postignut. Kako je Tanjugu rečeno, delegacija Beograda još se nalazi u zgradi Evropske službe za spoljne poslove, a pregovarač Prištine Besnik Bisljimi ranije je napustio je zgradu. Portparol EU Peter Stano na Tviteru je objavio večeras da sastanak glavnih pregovarača Beograda i Prištine uz posredovanje specijalnog predstavnika EU Miroslava Lajčaka u Briselu i dalje traje i da se pregovori nastavljaju. Bisljimi je novinarima ispred zgrade EEAS-a rekao da je na sastanku u Briselu postignut načelni dogovor o povratku slobode kretanja između dve strane i da se čeka pristanak Beograda. Dve delegacije su tokom dana nekoliko puta odvojeno razgovarale sa specijalnim\nPortprol EU Peter Stano potvrdio je da će se glavni pregovarači Beograda i Prištine, Petar Petković i Besnik Bislimi sastati sutra u Briselu. Prethodno je Stano naglasio da će „prvi pozitivan korak” u rešavanju trenutne situacije na KiM biti dolazak glavnih pregovarača u Brisel. „Oni će iskoristili platformu dijaloga da razmotre put napred što znači deesaklacu situacije, jer ono što se trenutno dešava nije dobro ni za narod na Kosovu, u Srbiji, ali i u regionu”, poručio je Stano. Šef diplomatije EU, Žozep Borelj u jučerašnjem saopštenju najavio je sastanak glavnih pregovarača uz očekivanje da je od ključne važnosti da oni dođu „sa mandatom da razgovaraju o daljem putu i pronađu održiva rešenja koja su u interesu građana”. Peter Stano je ocenio da „dijalog Beograda i Prištine\nBRISEL - Prošle godine je zbog uvođenja fizičke distance kao mere za sprečavanje širenja korona virusa od kuće počelo da radi više ljudi nego ranije, a prema podacima Evrostata u zemljama Evropske unije od kuće je radilo 12 odsto zaposlenih između 20 i 64 godine. To je duplo više od godišnjeg proseka za poslednju deceniju, koji se kreće oko pet do šest procenata. Najviše su od kuće radili Finci, pa je tako u glavnom gradu Helsinkiju čak 37 odsto zaposlenih svoj posao obavljalo od kuće. U Beču, delovima Irske, Danske, Francuske, Holandije kao i u Luksemburgu skoro svaki četvrti zaposleni je pretežno radio od kuće. Za razliku od ovih zemalja, rad od kuće bio je mnogo manje zastupljen u regionima na istoku i jugu EU, pa je recimo u Hrvatskoj, na Kipru, u Letoniji i Bugarskoj od\nŠta je potpisano 2011. godine?\nDirektor Kancelarije za KiM Petar Petković pozvao je danas Srbe na Kosovu i Metohiji da ne reaguju na najnovije provokacije prištinske strane, ističući da će se Srbija boriti za svoj narod, mir i ekonomski napredak. U toku jučerašnjeg dana Priština je počela da primenjuje mere o oduzimanju tablica, a specijalne jedinice Rosu širom su severa pokrajine. Petković kaže da je takav potez prištinske strane bez presedana, te da premijer privremenih prištinskih institucija Aljbin Kurti želi po svaku cenu da izazove incidente i nestabilnost. „Pozdravljam hrabar i pravdoljubiv srpski narod na KiM, koji odlučno brani svoje pravo na slobodu kretanja i život, naročito one koji su proveli celu noć u Jarinju i Brnjaku u svojim automobilima, iskazujući protest protiv nasilnih akcija”, rekao je\n09.09.2021 u 12:13\nEvroparlamentarci razočarali opoziciju\nJednaka medijska zastupljenost svih političkih partija, moguće formiranje privremenog nadzornog tela koje će izraditi pravilnik o načinu izveštavanja javnih servisa u predizbornoj kampanji, proširenje sastava Republičke izborne komisije i zabrana funkcionerske kampanje, samo su neki od predloga koje su evropski posrednici za unapređenje izbornih uslova dostavili političkim partijama koje učestvuju u dijalogu. Nacrt radnog dokumenta, čiji su autori evropski parlamentarci Tanja Fajon, Vladimir Bilčik, Knut Flekenštajn i Eduard Kukan, fokusira se na dve oblasti – ravnopravan pristup medijima, medijska etika i standardi i integritet izbornog procesa. O ovom radnom dokumentu sve partije koje učestvuju u međustranačkom dijalogu sa prisustvom stranaca treba da pošalju svoje komentare na tekst


Tramp je u odličnom zdravstvenom stanju – Plus Radio\nHome / Jetset / Tramp je u odličnom zdravstvenom stanju\nBy Plus Radio on 13/01/2018 Vrijeme: 09:46\nAmerički predsjednik Donald Tramp je u odličnom zdravstvenom stanju, saopštila je kasno sinoć Bijela kuća citirajući njegovog ljekara poslije prvog sistematskog pregleda od dolaska Trampa na vlast.“Medicinski pregled u vojnoj bolnici Valter Rid je bio izuzetno uspješan.\nPredsjednik ima odlično zdravlje“, izjavio je ljekar Roni Džekson, koji je ranije bio zadužen za preglede Trampovog prethodnika Baraka Obame.\nMeđutim to je postala tradicija. Tramp, koji je 71. godini, kao najstariji predsjednik u američkoj istoriji, slijedi svoje prethodnike.Njegov lični ljekar Harold Bornstajn je tokom predizborne kampanje rekao da će Tramp biti „najzdraviji predsjednik“.\nU američkoj javnosti pokrenuta je rasprava o mentalnim sposobnostima američkog predsjednika poslije objavljivanja kontroverzne knjige „Vatra i bes: Unutar Trampove Bijele kuće“ (Fire and Fury: Inside the Trump White House ), novinara Majkla Volfa u kojem se navodi da Trampovo okruženje sumnja u njegovu mentalnu mogućnost da vlada.\n← Previous Story Anastasija Ražnatović: Volim modu, ali ona mi je kao hobi, pevanje mi je primarno\nNext Story → STRAŠNE OPTUŽBE KARLEUŠE:


Dikić priznaje umešanost u pripremu napada u Crnoj Gori\nBeta 11. novembra 2016. 12:50\nVijesti i Pobjeda prenose da je general u penziji MUP-a Srbije će narednih dana potpisati sporazum o priznanju krivice.\nDikić je osumnjičen da je zajedno sa Aleksandom Sindjelićem i Kristinom Hristić pripremao teroristički napad u Crnoj Gori na izborni dan 16. oktobra, a sa ciljem nasilne smene vlasti.\nPobjeda navodi da je Dikić „pritisnut teretom brojnih dokaza pre dva dana tražio razgovor s tužiocem i saopštio mu sve što zna“, kao i da je on osoba „koja bi mogla da razotkrije i ulogu još nekih važnih ljudi, karika u lancu, u Crnoj Gori i Srbiji“.\nDikić je uhapšen noć uoči izbora u Crnoj Gori s grupom od još 19 državljana Srbije zbog sumnje da su na dan izbora spremali nasilni upad u Skupštinu, hapšenje i čak likvidaciju premijera Mila Djukanovića.\nNa slobodu je dan nakon hapšenja pušteno šest osoba, dok se njih 11 sumnjiči za stvaranje kriminalne organizacije, a Dikić, Sindjelić i Hristićeva za terorizam u pokušaju.\nPodgorički list navodi da je Aleksandar Sindjelić, koji je od prošle sedmice u zatvoru u Spužu kod Podgorice, ranije odlučio da saradjuje s Tužilaštvom i predočio im veze sa ruskim nacionalistima.\nTužilaštvo je saopštilo da su organizatori dvojica „ruskih nacionalista“, kao i da je u sve umešana „jedna politička organizacija“ iz Crne Gore. Tužilaštvo nema dokaza o umešanosti zvanične Moskve u pokušaj terorizma u Crnoj Gori, dok premijer Milo Djukanović traži od Kremlja da se izjasni i direktno optužuje crnogorski opozicioni Demokratski front (DF) za učešće u pripremi njegove likvidacije.


Smart kolektiv > Razvoj socijalnih inovacija > Smart Impakt Fond > Program za održive biznise – OTVOREN KONKURS\nViše informacija o planiranim programima u okviru Fonda za razvoj održive ekonomije, impakt investiranju i poslovanju sa društvenim uticajem, možete dobiti i na MeetUp događajima: Održivi biznisi i impakt investiranje koji će biti organizovani u Novom Sadu i Nišu:\n1. Novi Sad – Meet Up: Održivi biznisi i impakt investiranje\nDatum i vreme: 24.01.2020., od 12.00 do 13.30\nMesto: Privredna komora Srbije, Regionalna privredna komora Novi Sad, Narodnog fronta 10, II sprat, Plava sala\n2. Niš – Meet Up: Održivi biznisi i impakt investiranje\nDatum i vreme: 28.01.2020., od 17.00 do 18.30\nMesto: Deli prostor, Davidova 2a, Niš\nSTRUČNA PODRŠKA ZA RAST PREDUZEĆA\nKroz intenzivan program interaktivnih radionica i 1-na-1 mentorstva, preduzeća će analizirati i unaprediti svoj biznis model, razviti finansijske projekcije poslovanja, izveštaje o društvenom uticaju i prezentacije za domaće i strane impakt investitore.\nTIM ISKUSNIH MENTORA i KONSULTANATA\nZahvaljujući iskustvu od 15 godina u podržavanju inicijativa i preduzeća sa jakim društvenim uticajem, Smart kolektiv je razvio konsultantsku i mentorsku mrežu koju čini više od 30 uspešnih preduzetnika, biznis eksperta i investitora.\nFINANSIJSKI INSTRUMENTI SKROJENI ZA SOCIJALNA PREDUZEĆA\nPrilika da preduzeća apliciraju za beskamatnu pozajmicu u iznosu do 50.000 EUR koja je skrojena prema meri svakog preduzeća, tako da istovremeno podstiče razvoj biznisa i društvenog uticaja.\nPOVEZIVANJE SA KOMPANIJAMA I PRIVATNIM SEKTOROM\nPreduzeća će imati priliku da se povežu i razviju saradnju sa drugim organizacijama, preduzećima i kompanijama u Srbiji, koje posluju odgovorno prema zajednici i životnoj sredini.\nPOVEZIVANJE SA IMPAKT INVESTITORIMA\nPrilika da se preduzeća predstave domaćim i stranim investitorima koji ulažu u preduzeća sa društvenim uticajem. Smart Kolektiv je deo vodećih Evropskih i svetskih mreža koje okupljaju impakt investitore i organizacije koje podržavaju rast i razvoj ekonomije sa društvenim uticajem.\nMERLJIV DRUŠTVENI UTICAJ\nPreduzeća će dobiti podršku da unaprede merenje i komuniciranje svog društvenog uticaja u skladu sa međunarodno priznatim metodologijama i ciljevima održivog razvoja.\nProgram je namenjen mikro i malim preduzećima, zadrugama i organizacijama iz Srbije, koja posluju najmanje dve godine i žele da razviju strategije daljeg rasta i finansiranja svog poslovanja. Prilikom selekcije preduzeća ocenjivaće se održivost biznisa, pozitivan uticaj na životnu sredinu i društvo, potencijal za rast poslovanja i društvenog uticaja, kao i organizacioni kapaciteti preduzeća.\nProgram je namenjen preduzećima koja posluju sa snažnom motivacijom da doprinesu rešavanju značajnih društvenih i ekoloških problema u našem okruženju: nezaposlenost, siromaštvo, nejednakost, pristup obrazovanju, klimatske promene, ruralni razvoj itd. Posebnu prednost imaće preduzeća koja imaju jasne i konkretne rezultate na planu društvenog uticaja, prikazane prema merljivim indikatorima.\nKroz program želimo da podržimo preduzeća koja žele da uvećaju svoj doprinos održivom razvoju društva kroz doprinos jednom ili više ciljeva u okviru Agende 2030. održivog razvoja Ujedinjenih Nacija. Agenda se sastoji od 17 ciljeva održivog razvoja (Sustainable Development Goals) koji, na osnovu mišljenja preko osam miliona anketiranih ljudi, odgovaraju na ključne izazove sa kojima se svet danas suočava.\nFond za razvoj održive ekonomije je pokrenuo i sprovodi Smart kolektiv, pionirska organizacija u oblasti socijalnog preduzetništva i društveno odgovornog poslovanja, sa preko 15 godina iskustva u podržavanju pojedinaca, organizacija i preduzeća koja doprinose održivom razvoju društva. Fond nastoji da pruži dugoročnu stručnu i finansijsku podršku socijalnim preduzećima u različitim fazama razvoja i da na taj način doprinese razvoju ekonomije sa pozitivnim društvenim uticajem. Program se sprovodi zahvaljujući podršci EFSE Entrepreneurship Academy – EFSE Preduzetnička akademija i EVPA – Evropske asocijacije za preduzetničku filantropiju.\nFond za razvoj održive ekonomije je pokrenuo Smart kolektiv uz podršku Projekta za unapređenje okvira za davanje, koji finansira Američka agencija za međunarodni razvoj – USAID, a sprovodi Koalicija za dobročinstvo koju prevodi Fondacija Ana i Vlade Divac. Koaliciju čine Trag Fondacija, Fondacija Katalist, Smart Kolektiv, Srpski Filantropski Forum, Forum za odgovorno poslovanje i Privredna komora Srbije.


U Beogradu proglašena vanredna situacija - Grad Prijepolje\nGrad Prijepolje > Vesti > Društvo > U Beogradu proglašena vanredna situacija\nBEOGRAD – Gradonačelnik Beograda Zoran Radojičić je na predlog gradskog Štaba za vanredne situacije doneo Odluku o proglašenju vanredne situacije u Beogradu, radi sprovođenja preventivnih mera zaštite bezbednosti i zaštite života stanovništva.\nJedna od tih mera jeste ograničenje broja ljudi koji mogu da se okupljaju – u zatvorenom prostoru, do 100, uz poštovanje fizičke distance od 1,5 metra, na otvorenom 500 ljudi, podsetio je gradonačelnik Beograda Radojičić.\n„Slušamo ljude koji su stručni za to, oni definišu mere i u skladu sa tim mi to sprovodimo. Oni su rekli da na osnovu epidemilološke situacije, na osnovu praćenja kako se epidemija širi, nije u ovom trenutku neophodno zatvarati Beograd. Međutim, onog momenta ako oni procene da je potrebno da neke druge mere sprovodimo u delo, Beograd je spreman da u interesu građana to i sprovede“, rekao je gradonačelnik.\nNošenje maske, fizička distanca i pranje ruku i dalje su najvažnije preventivne mere, naglasio je Rađičić.\n„Nema razloga da vrtići budu zatvoreni, poštuju se mere, pratimo situaciju,“ objasnio je Rađičić.\nAutor Tanjug / RTV


by Marija Dedić\t29/02/2020\nNectar grupa najavljuje uvođenje nove ambalaže biljnog porekla, kao i ulaganja od sedam miliona evra u proizvodnju “zelene” energije. Predstavljajući prvi regionalni izveštaj o održivom poslovanju, generalni direktor Nectar grupe Mihailo Janković podsetio je da je 84 odsto ambalaže u koju Nectar grupa pakuje svoje proizvode, reciklabilno.\n– Nastavićemo da promovišemo modele reciklaže i plan nam je da PET to PET model recikliranja koji uspešno funkcioniše u Sloveniji, proširimo u celom regionu u narednih 10 godina – kaže Janković.\nNectar je najavio da će prvi u regionu preći na pakovanje biljnog porekla u čemu će mu pomoći dugogodišnji partner, globalni lider u segmentu kartonske ambalaže, kompanija Tetra Pak.\n– U pitanju su pakovanja koja su 84 odsto biljnog porekla na bazi šećerne trske, sa 18 odsto smanjenom emisijom ugljen dioksida u odnosu na standardna pakovanja – istakla je marketing menadžer za jugoistočnu Evropu kompanije Tetra Pak, Dušica Bojić.\nNajavljena su i dalja unapređenja energetske efikasnosti i ulaganje veće od sedam miliona evra u održive izvore energije, u kojima se koristi organski otpad iz prerade voća i druge organske materije za proizvodnju “zelene energije” (biogasno postrojenje u Bačkoj Palanci, kotao na bio masu u Vladičinom Hanu) sa ciljem 20 odsto smanjenja emisije štetnih gasova do 2030. godine.\n– Kroz partnerstvo sa lokalnim samoupravama radićemo na unapređenju modela prikupljanja reciklažnog otpada na poboljšanju efikasnosti korišćenja voda za minimum 15 odsto do 2027. godine i uvođenja sistema za prečišćavanje otpadnih voda. Sve ovo radimo jer nam nije svejedno da li održivo poslujemo i kakvo društvo ostavljamo budućim generacijama – poručio je Janković.\nNa panel diskusiji, posvećenoj predstavljanju izveštaja, učestovali su i ministarka bez portfelja Slavica Djukić Dejanović, koja je i predsednik Međuresorne radne grupe za sprovođenje Agende UN-a za održivi razvoj do 2030, i Mihailo Vesović, direktor sektora Privredne Komore Srbije za strateške analize, usluge i internacionalizaciju.\nTags: ambalaža biljnog porekla,Nectar grupa


"Novinari bi imali koristi od uvođenja prava izdavača" - Svet - Dnevni list Danas\nPočetna » Svet » „Novinari bi imali koristi od uvođenja prava izdavača“\n„Novinari bi imali koristi od uvođenja prava izdavača“\nEvropski parlament bi u četvrtak trebalo da glasa o usvajanju Direktive kojom bi u Evropskoj uniji (EU) bilo uvedeno i priznato „pravo izdavača“.\n0Piše: FoNet 02. jula 2018. 23.50 Izmenjeno: 23.51\nOvo zajedničkim naporima podržavaju Evropska asocijacija novinskih izdavača, Evropska asocijacija magazina, Savet evropskih izdavača i organizacija Novi mediji Evrope.\nKako javlja njuzleter Asocijacije medija, više od dve godine u EU traju pripreme za takve izmene Direktive o autorskim i srodnim pravima.\nKomitet Evropskog parlamenta za zakonodavna pitanja 20.juna podržao je predlog direktive koji ide u prilog izdavačima, ali će evroposlanici konačnu reč dati na plenarnom zasedanju 5.jula u Strazburu.\nSuština izmenam je da izdavači dobiju zakonski osnov koji odavno imaju proizvođači muzičkog i filmskog sadržaja i emiteri u onlajn sferi.\nIzdavači bi dobili pravo da globalnim platformama i pretraživačima, pre svih Guglu i Fejsbuku, naplate licencu za preuzimanje, distribuciju i monetizaciju svog sadržaja, koji bi ostao besplatan za nekomercijalne korisnike.\nNa ovaj način bi i novinari autori dobili svoj deo od sadržaja koji je naplaćen po osnovu „prava izdavača“.\nOve odredbe bi posebno bile značajne za male novine i magazine, lokalne i regionalne, sa njihovim digitalnim startapovima širom Evrope, jer ne uspevaju da zaštite svoj sadržaj i svoja prava prema velikim američkim korporacijama.\nU međuvremenu, u susret glasanju, evroposlanici su zasuti sa više od 35.000 mejlova i automatskih telefonskih poruka kojima se pokušava blokada uvođenja „prava izdavača“.\nS druge strane, asocijacije evropskih izdavača uzvraćaju kampanjom kojom evroposlanicima i javnosti širom EU poručuju da ne nasedaju na lažne vesti o „pravima izdavača“.\nOni negiraju da je reč o „porezu na linkove“ i objašnjavaju da će i nadalje svako moći slobodno da ih šeruje, kao što odbacuju i tvrdnju da će „prava izdavača“ ugroziti male medijske kompanije, budući da one masovno podržavaju ovu promenu.\nEvropski izdavači negiraju i da će „prava izdavača“ ograničiti pristup vestima i objašnjavaju da će ona, narotiv, zaštititi investicije u kvalitetno novinarstvo.\nSuprotstavljajući se tvrdnji da žele „poseban tretman“, evropski izdavači to takodje označavaju kao lažnu vest i napominju da žele jedino da im se priznaju prava slična onima koja imaju emiteri, muzički i filmski producenti.\nAsocijacije evropskih izdavača nazivaju lažnim i stav da novinari ne bi imali koristi od uvođenja „prava izdavača“ i zaključuju da bi takva prava osigurala novinarima fer aranžmane.\nautorska prava, Evropski parlament, intelektualna svojinaBrisel


Pred gornjomilanovačkim većnicima danas se našao na razmatranju i usvajanju detaljan izveštaj rada Opštinske uprave za proteklu godinu o kome je govorila načelnica Opštinske uprave Gorica Petrović. Načelnica je uopšte izložila pregled aktivnosti u proteklom periodu koji je sveobuhvatan u ovom izveštaju, napomenuvši da u Opštinskoj upravi nema viška zaposlenih i da je trenutno broj zaposlenih 132 na neodređeno vreme, a što je u skladu sa Zakonom o određivanju maksimalnog broja zaposlenih u lokalnoj administraciji i da taj broj od 2009. godine nije rastao, već se smanjio za 30 lica. Najodgovornija u opštinskoj administraciji dalje je kao važno istakla da je samo u protekloj godini izrađeno preko 100.000 pravnih akata, 173 javnih nabavki, izvršeno 25 investicija, evidentiran visok procenat naplate izvornih prihoda od 92,2 % što govori o izraženoj odgovornosti i svesti naših građana i privrede u izmirenju svojih poreskih obaveza. Za postignute rezultate načelnica je istakla da je zaslužan jedan veoma odgovoran timski rad sa Predsednikom opštine i drugim organima sa zajednički razvijenom svešću za opšte dobro.\nNačelnica je izričita da je obaveza svih zaposlenih prilikom pružanja usluga Opštinske uprave da se u odnosu sa zainteresovanim licima ophode sa visokim stepenom profesionalizma, konkretno, da su zaposleni tu isključivo zbog stranaka, da im se obraćaju sa određenim nivom kulture, da potrebne informacije pružaju jednostavnim i razumljivim jezikom, da ih informišu u kom roku će njihovi zahtevi biti rešeni, a sve to uz dužno poštovanje stranaka i čuvanja dostajnstva Opštinske uprave opštine Gornji Milanovac. Ovim izveštajem obuhvaćeni su i prikazani poslovi na dosadašnjim investicijama i preduzete radnje na budućim.\nPrilikom diskusije o ovom izveštaju većnik Milenko Maletković je rekao da bi bilo suvišno bilo šta reći, osim čestitati, kada se već nedavno državna revizija pozitivno izjasnila o načinu rada i postupanja Opštinske uprave, izdvojivši gornjomilanovačku opštinu i grad Paraćin za lokalne samouprave od 27 sa najmanjim procentom nepravilnosti. Takođe, uz upućene čestitke Opštinskoj upravi za uspešnu godinu, Maletković je skrenuo pažnju i pohvalio izuzetno kvalitetno pripremljene materijale za Opštinsko veće i Skupštinu opštine, kako je rekao, većnicima je nepotrebno zadržavati se i tražiti dodatno objašnjenje kada su temeljno pripremljeni materijali, olakšavajući time naš posao krajnjeg odlučivanja, rekao je Maletković. Čestitke za uspešan rad Opštinske uprave, posebno za saradnju u protekloj godini, uputio je i većnik Desimir Jovanović, koji je samo apelovao da se nepravilnosti po instrukcijama državne revizije što pre otklone, misleći na pojedina javna preduzeća kako se ne bi u narednom periodu narušavala globalna ocena.\nPredsednik opštine Milisav Mirković se zahvalio svim zaposlenima u Opštinskoj upravi, a najpre načelnici Gorici Petrović na izuzetnim rezultatima i saradnji koja je očigledna u svakom segmentu počev o discipline, zakonske normative i efikasnosti u svim postupcima odnosno poslovima pri realizaciji mnogobrojnih investicija i projekata poverenih gornjomilanovačkoj Upravi.\nVećnici su danas razmatrali i nacrt Odluke o utvrđivanju doprinosa za uređivanje građevinskog zemljišta kojom se između ostalog predviđa, na predlog Predsednika opštine, da investitoru izgradnje proizvodnih ili skladišnih objekata od posebnog značaja za razvoj opštine Gornji Milanovac, doprinos za uređivanje građevinskog zemljišta može biti umanjen i do 99%.\nOpštinsko veće opštine Gornji Milanovac, prihvatilo je predlog Graditelj Holdinga, da izvrši konverziju objekta, poznatijeg kao "tešića kuća", ukupne površine od 844 kvadrata, na ime neizmirenih obaveza ovog preduzeća prema lokalnoj samoupravi.\nDanas je usvojena i Odluka kojom se cene boravka dece u predškolskoj ustanovi "Sunce" usklađuje sa propisima Ministarstva prosvete, po kojoj će roditelji, za dane kada deca ne idu u vrtić, plaćati 50 odsto propisane cene. Utvrđivanjem jedinstvene ekonomske cene, iznos učešća roditelja za jaslene i vaspitne grupe biće 4.500 dinara od ukupnog iznosa 22.394,50 po detetu koji se finansira opštinskim budžetom. A od ukupnog iznosa od 18.247 dinara, roditelji dece koja su na pripremnom predškolskom programu, izdvojiće 3.600 dinara.\nČlanovi opštinskog veća prihvatili su predlog da se iz tekuće budžetske rezerve izdvoji milion dinara za parterno uređenje crkve Brvnare u Takovu, kao i milion i sto hiljada dinara za uređenje mokrog čvora u Muzeju u Takovu.


Pomeren termin meča Zvezda - Radnik zbog košarkaškog finala u Riju! - Sportske.net\nPomeren termin meča Zvezda - Radnik zbog košarkaškog finala u Riju!\nUtakmica 6. kola Superlige između Crvene zvezde i Radnika, koja je prvobitno trebalo da se igra u nedelju od 19 sati, pomerena je za sat vremena ranije zbog finala košarkaša Srbije i SAD na Olimpijskim igrama.\nIma i Zvezda svog ''Božinova''?Kangi izrečena kazna, a kad će je odraditi...Dan posle Sasuola, Zvezdin trio doživeo ''saobraćajku''Sad kad smo prebrinuli Evropu, nastavlja se SuperligaItalijani slave, odahnuli zbog "Delija"\nSa stadiona 'Rajko Mitić' je stiglo saopštenje da na taj način omogućavaju navijačima da prvo gledaju svoje fudbalere, a potom i izabranike Aleksandra Đorđevića u borbi za zlato.\n"Pošto se veliko finale Olimpijskih igara igra u 20.45 u nedelju, klub je odlučio da meč sa Radnikom pomeri sat vremena ranije u odnosu na prvobitno zakazan termin, kako bi zvezdaši imali dovoljno vremena da budu i uz košarkaše naše zemlje", navodi se na sajtu crveno-belih.\nDakle, meč izveđu aktuelnog šampiona Srbije i Surduličana će početi u 18h.\nZvezda je trenutno prva na tabeli sa 13 bodova, dok je Radnik na desetoj poticiji sa 6 bodova.


Pristup informacijama u posjedu organa vlasti je preduslov i sredstvo za kvalitetno i efikasno ostvarivanje i uživanje drugih prava i sloboda. Javnost ima pravo da razmatra postupke izabranih političkih predstavnika, a to u velikoj mjeri zavisi od pristupa informacijama o načinu trošenja budžetskih sredstava, stanju ekonomije, socijalnom sistemu i drugim pitanjima od značaja za javnost. Zakon o slobodnom pristupu informacijama, između ostalog, povećava zainteresovanost građana za javne poslove i tako smanjuje mogućnost prikrivanja korupcije, propusta u radu i neefikasnosti.\nMeđunarodne konvencije i drugi propisi uspostavljaju opšte principe prava na pristup informacijama, a mehanizme njegovog ostvarivanja i zaštite mora osigurati nacionalno zakonodavstvo. S obzirom da je u toku rad na izmjenama i dopunama Zakona o slobodnom pristupu informacijama, vjerujemo da će nova zakonska rješenja povećati transparentnost organa javne vlasti, građanima osigurati lakši pristup informacijama od javnog značaja, te precizirati nadležnosti i ovlašćenja institucija sistema.


Stižu prvi preliminarni izborni rezultati\nIzbori za manjinske nacionalne savete u Srbiji su protekli u redu, a stižu i prvi nezvanični rezultati.\nJuče su održani izbori za manjinske nacionalne savete u Srbiji. Izbori su protekli bez značajnijih problema, objavila je Republička izborna komisija. Jedino je u Vranju zabeležen incident, kada je nakon provokacija upućenih biračkom odboru došlo do napada na predsednika biračkog odbora.\nPrvi nezvanični rezultatima, od onih manjina kod kojih se izbor vršio direktnim glasanjem, već postoje kod bunjevačke, mađarske, albanske i bošnjačke nacionalne manjine. Najveća izlaznost do glasačkih kutija zabeležena je kod Mađara i Bunjavaca. Prema preliminarnim rezultatima, kod njih se neće menjati rukovodstvo nacionalnih saveta. Izlaznost Bunjevaca je bila oko 20, a Mađara oko 36 posto.\nAlbanski nacionalni savet se sastoji iz 15 članova, za čega se nadmetalo 6 lista, dok se kod Bošnjaka 4 liste nadmetalo za 35 članova nacionalnog saveta.


Pred Svetski kup u Lucernu\nVasić, Beđik i Marjanović u Lucernu\nVeslački klub Partizan imaće tri reprezentativca u sastavu srpskog državnog tima za Treći svetski kup koji će biti održan u švajcarskom gradu Lucernu od 11. do 13. jula 2014. Naši članovi Miloš Vasić i Nenad Beđik na poslednjem Svetskom kupu u ovoj godini veslače u dvojcu bez kormilara dok će Marko Marjanović nastupiti u dubl skulu sa Aleksandrom Filipovićem iz Smedereva. Pored ove dve posade pod zastavom Srbije na predstojećem takmičenju koje će okupiti 746 veslača i veslačica iz 44 zemlje nastupiće I evropski prvaci Dušan Bogičević, Veselin Savić u dvojcu bez kormilara, Miloš Stanojević u skifu za lake veslače Miloš Stanojević te Iva Obradović i Ivana Filipović u ženskim skifovima. Pored takmičara u Švajcarskoj naš klub će predstavljati i šef stručnog štaba i sportski direktor VK Partizan Nebojša Ilić, koji je član selektorske komisije VSS i Oleksandr Fedotov trener Partizana i reprezentacije.\nInače, po planu i programu za seniore A za ovu godinu Svetski kup u Lucernu će biti Izborna regata za sastav srpskog tima za Svetsko prvenstvo u Amesterdamu od 23. do 31. avgusta. Na osnovu rezultata u Švajcarskoj i na osnovu učinka u dosadašnjem delu sezone stručni štab državnog tima odredić tim za najjači i najznačajniji veslački događaj u 2014.\n– Pred Lucern smo imali samo jednu dilemu. Koji veslači će, pored evropskih šampiona Bogičevića i Savića, činiti još jedan dvojac bez kormilara. Na poslednjoj proveri pred Treći svetski kup Vasić i Beđik su bili najbolji u konkurenciji još dva dvojca koji su činili Goran Jagar i Miljan Vuković, odnosno Nikola Stojić i Martin Mačković pa su tako obezbedili svoje mesto u timu za Lucern – istakao je Nebojša Ilić.


Manifestacija Novinar godine 3. maja na Vlašiću - Portal 072info\nManifestacija Novinar godine 3. maja na Vlašiću\nDruštvo novinara Bosne i Hercegovine 3. maja povodom Svjetskog dana medija organizovat će manifestaciju “Novinar godine” na Vlašiću. Početak događaja planiran je u 20.00 sati, a u okviru manifestacije Društvo novinara BiH će skrenuti pažnju na značaj časne profesije i proglasiti laureate u kategorijama: printano novinarstvo, radio novinarstvo, TV novinarstvo, novinar godine i nagrada za životno djelo.\nSvjetski dan slobode medija, koji je ustanovila Opća skupština Ujedinjenih naroda 1993. godine obilježava se 3. maja kako bi se javnost podsjetila na nezaobilaznu ulogu medija i medijskih radnika u izgradnji i očuvanju demokratrije. Napadi na slobodu medija su napadi protiv međunarodnog prava, protiv čovječnosti, protiv same slobode. Slobodni, sigurni i nezavisni mediji nalaze se u samim osnovama demokratije i mira, saopćeno je iz Društva novinara BiH.\nPrethodni članakAplikacije “uništavaju” SMS?\nSljedeći članakPortal 072info i zenički bazeni donose zanimljive ljetne dane u predstojećoj sezoni kupanja


Lajčak u Beogradu o bh. napretku - Klix.ba\nLajčak u Beogradu o bh. napretku\n14.12.2007. u 08:40\nVisoki predstavnik u BiH Miroslav Lajčak boravit će danas u Beogradu gdje će se sastati sa predsjednikom Srbije Borisom Tadićem i ministrom vanjskih poslova Vukom Jeremićem. Tokom sastanaka sa srbijanskim zvaničnicima, visoki predstavnik će akcent staviti na najnoviji politički razvoj u BiH.\nPoseban akcent tokom razgovora između visokog predstavnika i srbijanskih zvaničnika bit će stavljen na prošlosedmično parafiranje Sporazuma o stabilizaciji i pridruživanju Evropskoj uniji i reforme koje je potrebno provesti u prvom polugodištu 2008. godine.\nTokom svoje dvodnevne posjete Ljubljani, Lajčak je tamošnjim zvaničnicima koji u januaru 2008. godine preuzimaju predsjedanje Vijećem EU kazao da je proces integracije u EU je najbolji način da se osigura trajni napredak i stabilnost u BiH. Lajčak je naglasio da je parafiranjem SAA stvoren pozitivni zamah između EU i BiH te da to treba iskoristiti.\nVisoki predstavnik je također obavijestio budućeg slovenskog predsjedavajućeg EU o rezultatima nedavnih sastanaka lidera vladajućih stranaka u BiH, koji su se obavezali da će izraditi novi državni zakon o policiji do 15. februara 2008. te nastaviti diskusije o ustavnoj reformi krajem januara.\nMiroslav Lajčak je nakon parafiranja SAA, vidno zadovoljan postignutim kompromisima, krenuo na "političku turneju“ po zemljama regiona kako bi uljepšao političku sliku naše države u očima drugih.\nSkoplje: Medalja za inovaciju u zaštiti okoliša\n14.12.2007. u 05:33


Bizarnije se nešto na ovim prostorima i u skorije vreme definitivno nije desilo, od situacije na utakmici Hajduk - Slaven.\nU 74. minutu je Hajduk na svom terenu poveo sa 2:0 pogotkom Josipa Juranovića, a svemu je prethodila verovatno najbizarnija scena u hrvatskom fudbalu ikada.\nGolman splitskog kluba Josip Posavec je loše izbio loptu i stvorio stopostotnu priliku rivalima, Glavčić je šutirao na prazan gol a čuvar mreže domaćih je nakon trka nazad uspeo da se baci i rukom zakači loptu tako da ona skrene i odbije se od stativu.\nZbog optičke varke, velikom broju gledalaca učinilo se da je lopta ušla u gol, kao i onim igračima koji su se nalazili dalje od kaznenog prostora Hajduka, a i režiji televizijskog prenosa pošto je grafika pokazivala rezultat 1:1.\nMeđutim defanzivci Splićana su iz prvih redova videli o čemu je reč, povukli kontru i duplirali prednost. Za to vreme su fudbaleri Slavena proslavljali "izjednačenje", čak je i Antonio Ježina bio van svog kaznenog prostora tako da su igrači Hajduka mogli da se ušetaju u gol.


Argeta kokošija pašteta 45g limenka cena akcija Srbija\nArgeta kokošija pašteta 45g limenka cene\nTrenutno nemamo slike za Argeta kokošija pašteta 45g limenka\nEPonuda nije internet prodavnica već Vam omogućava da brzo i lako nađete Argeta kokošija pašteta 45g limenka po najjeftinijoj ceni. Naš cilj je da kupci budu što bolje informisani o ponudi Argeta kokošija pašteta 45g limenka na tržištu Srbije. Vrlo lako nalazite željeni proizvod za kategoriju Paštete cene, ne morate da lutate od sajta do sajta za Argeta Paštete, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Argeta kokošija pašteta 45g limenka sa PRODAVCEM. EPonuda ne može da garantuje potpunu tačnost specifikacije i slika za Argeta kokošija pašteta 45g limenka. Pre kupovine, podatke za Argeta kokošija pašteta 45g limenka proverite na sajtu PROIZVOĐAČA.


Češka će tražiti da kupi neželjene AstraZeneca vakcine od Danske\nIlustrativna fotografija - medicinski radnik u Zagrebu priprema dozu AstraZeneca vakcine\nNakon što je Danska saopštila da u potpunosti prestaje vakcinaciju AstraZeneca vakcinom protiv COVID-a 19, zbog zabrinutosti zbog rijetkih nuspojava, Vlada Češke najavila je u srijedu 14. aprila mogućnost da od te zemlje kupi preostale vakcine, piše BBC.\nZamjenik češkog premijera Jan Hamacek na svom twitter nalogu napisao je kako je od češkog ambasadora u Kopenhagenu zatražio da pregovara o kupovini svih neželjenih AstraZeneca vakcina u Danaskoj, a to je oko 2,4 miliona doza.\n“Danska je najavila da obustavlja cijepljenje AstraZenecom. Naložio sam ambasadoru Češke Republike u Kopenhagenu da odmah kontaktira danske vlasti i objavi interes Češke za kupovinu svih vakcina protiv AstraZenece iz Danske”, napisao je on na twitteru.\n"Vakcine tražimo po cijelom svijetu. Spremni smo kupiti AstraZenecu iz Danske. U ponedjeljak (18. aprila) letim za Moskvu, gdje želim dogovoriti moguće isporuke Sputnika V nakon odobrenja od strane Evropske agencije za lijekove", rekao je zamjenik češkog premijera. .\nČeška Republika, piše BBC, kao i nekoliko zemalja Evropske unije (EU), navode da su njihovi napori u vakcinaciji ometeni nedovoljnim zalihama vakcina.\nU toj zemlji, tokom pandemije je registrovano je 1,59 miliona zaraženih korona virusom, a umrlo je više od 28. 000 ljudi.\nEvropska agencija za lijekove prošle sedmice najavila je moguću vezu AstraZeneca vakcine sa ugrušcima, ali je rekla da je rizik od smrti COVID-19 mnogo veći.\nNekoliko evropskih zemalja prethodno je nakratko suspendovalo upotrebu AstraZeneca vakcine.\nVećina je nastavila vakcinaciju, ali često s ograničenjima za starije dobne grupe.


Šta namerava Han novom porukom o Kosovu - Sputnjik Srbija\n21:35 24 Jun 2021\n14:46 27.08.2018 Preuzmite kraći link\nBrisel bi trebalo da prihvati dogovor Srba i Albanaca kojim bi se rešio dugogodišnji problem Kosova, izjavio je evropski komesar Johanes Han, a preneo briselski „Euroaktiv“.\n„Radi se o bilateralnom rešenju koje ne može da se koristi kao primer za druga pitanja“, izjavio je on u Beču.\n„Euroaktiv“ u svojoj analizi navodi da je namera komesara Hana da ovom izjavom odbaci strahove da bi bilo kakvo pomeranje granica na Balkanu moglo da pokrene nove probleme u nestabilnom regionu, prenosi Tanjug.\nBeograd i Priština moraju da normalizuju međusobne odnose kako bi se kvalifikovali za članstvo u EU, a onog trenutka kada se postigne dogovor, on bi trebalo da bude poštovan od strane svih članica EU, dodao je Han na konferenciji u Alpbahu, a preneo „Blumberg“.\nJohanes Han je postizanje dogovora u dijalogu Beograda i Prištine, kome posreduje EU, opisao kao „geopolitičku neophodnost“ i podsetio na obavezu EU da se „brine o evropskim zemljama, ne prepuštajući tu ulogu trećim državama u svetu“.\n„Euroaktiv“ podseća da pet EU država nisu priznale nezavisnost Kosova, ne želeći da primer jednostrane promene granica Kosova postane pravilo.\nU tekstu se navodi da bi rešavanjem odnosa Beograda i Prištine Srbija došla „vrlo blizu pristupanja EU“, dok se evropska budućnost Kosova ocenjuje kao „manje jasna“, upravo zbog nepriznavanja nezavisnosti Kosova od svih članica EU.\nJohanes Han, Evropa


For Drivers & Riders – Road Risk Toolkit\nMenadžeri voznog parka\nMešoviti vozni park\nVozači lakih vozila\nVozači teških vozila\nZa vozače automobila i motocikala\nVožnja do posla je nešto što radimo bez prevelikog razmišljanja o rizicima. Sudari u drumskom saobraćaju jedan su od vodećih uzroka smrti za radno sposobnu populaciju širom sveta, a za mnoge ljude je vožnja najopasniji aspekt njihovog posla.\nU okviru ovog kompleta alatki smo sarađivali sa međunarodnim timom da bismo razvili obuke i resurse koji će vam pomoći da uvek budete bezbedni. Ako dovršite ovu besplatnu obuku, dobićete sertifikat koji vam omogućava da poslodavcu dokažete:\nda razumete svoje odgovornosti kao vozača\nda ćete obezbediti da je vaše vozilo bezbedno za vožnju i da ispunjava zakonske uslove\nda preduzimate mere kako biste vi i drugi ljudi bili bezbedni\nOvde započnite kurs >\nMotociklisti nemaju isti nivo zaštite kao ljudi u automobilima ili kamionima. To znači da je vožnja motocikla u okviru posla nešto što radimo bez prevelikog razmišljanja o rizicima. Sudari u drumskom saobraćaju jedan su od vodećih uzroka smrti za radno sposobnu populaciju širom sveta, a za mnoge ljude je vožnja motocikla najopasniji aspekt njihovog posla.\nda razumete svoje odgovornosti kao vozača motocikla\nda ćete obezbediti da je vaš motocikl bezbedan za vožnju i da ispunjava zakonske uslove\nAko vozite teško vozilo ili neko drugo vozilo za veliku robu, na vama je velika odgovornost. Prevoz robe je bitan za našu ekonomiju i društvo, ali vi ste odgovorni i za bezbednost drugih ljudi. Sudari u drumskom saobraćaju jedan su od vodećih uzroka smrti širom sveta, a za mnoge ljude je vožnja najopasniji aspekt njihovog posla.\nda preduzimate mere za bezbedan prevoz robe\nAko vozite autobus, minibus ili neko drugo vozilo za prevoz putnika, na vama je velika odgovornost. Prevoz ljudi je bitan za našu ekonomiju i društvo, ali vi ste odgovorni i za bezbednost drugih ljudi. Sudari u drumskom saobraćaju jedan su od vodećih uzroka smrti širom sveta, a za mnoge ljude je vožnja najopasniji aspekt njihovog posla.\nda preduzimate mere za bezbedan prevoz putnika\nPodržano od strane Agencije za globalnu bezbednost na putevima (GSRF):\nPrimenjuje Evropska banka za obnovu i razvoj (EBRD):\n© 2022 Komplet alatki za rizik na putevima. Sva prava zadržana\nOvaj komplet alatki za rizik na putevima proizveden je u saradnji s Evropskom bankom za obnovu i razvoj (EBRD) i Agencijom za globalnu bezbednost na putevima. Sadržaj ove publikacije su razvili Agilysis, The Transsafe Network, konsultanti za bezbednost na putevima i transport i upravljanje bezbednošću voznog parka.\nOvaj komplet alatki za rizik na putevima nije dokument za usaglašenost, nije predviđeno da bude sveobuhvatan, on ni na koji način ne menja smernice EBRD banke i nikome ne stvara nikakve nove ili dodatne obaveze. Trebalo bi da se koristi isključivo kao izvor informacija, smernica i analiza koji će svaki korisnik primeniti po sopstvenom nahođenju i u skladu s primenjivim zakonima. Korisnici bi trebalo da se upoznaju s informacijama koje potiču od lokalnih, regionalnih i nacionalnih organa vlasti, imajući u vidu da su primenjivi zakoni i takve preporuke podložni promenama.\nU pogledu ovde navedenih informacija, odnosno potpunosti, tačnosti ili ažurnosti sadržaja u ovom dokumentu, ne daju se nikakve izjave, garancije niti obećanja, bilo izričiti ili podrazumevani. EBRD ne preuzima odgovornost niti pravnu odgovornost u pogledu korišćenja, nekorišćenja ili oslanjanja na informacije, metode, procese, zaključke ili sudove koji su ovde navedeni, a izričito se odriče svake odgovornosti ili pravne odgovornosti za eventualne gubitke, troškove ili drugu štetu proisteklu iz upotrebe ovog kompleta alatki za rizik na putevima ili iz oslanjanja na njega.\nStavljanjem na raspolaganje ovog kompleta alatki za rizik na putevima, EBRD ne predlaže i ne pruža pravne niti bilo kakve druge profesionalne usluge za ili u ime bilo kog fizičkog ili pravnog lica, niti prihvata da obavi bilo kakvu dužnost koju jedno fizičko ili pravno lice duguje drugom. Trebalo bi potražiti stručan savet kvalifikovanih i iskusnih osoba pre preduzimanja mera (ili suzdržavanja od preduzimanja mera) na osnovu ovde navedenih smernica.\nOvaj komplet alatki za rizik na putevima ne predstavlja niti podrazumeva odricanje prava, ukidanje niti izmenu bilo koje privilegije, imuniteta ili izuzeća od strane EBRD-a, kako je primenjivo u okviru međunarodnih konvencija ili nadležnog zakonodavstva.\nNeki delovi ovog kompleta alatki za rizik na putevima mogu da sadrže veze do spoljnih sajtova na internetu. EBRD ne prihvata odgovornost ni za kakav sadržaj na tim spoljnim sajtovima na internetu.\nTvoje ime (potreban)\nVaš email (potreban)


Vučić sa Čavušogluom: Pozdravljam sve izraženiji interes Turske da ulaže u srpsku privredu - BIGportal.ba\nPredsednik Srbije Aleksandar Vučić sastao se sa ministrom spoljnih poslova Turske Mevlutom Čavušogluom sa kojim je razgovarao o unapređenju i daljem jačanju bilateralne i ekonomske saradnje, kao i o važnim regionalnim i međunarodnim pitanjima.\nAleksandar Vučić je izrazio zadovoljstvo postignutim nivoom bilateralnih odnosa, koje odlikuje intenzivan politički dijalog, produbljena saradnja i međusobno poverenje i poštovanje.\nPredsednik Vučić je posebno istakao lični doprinos predsednika Erdogana koji je rezultirao dolaskom velikog broja turskih investitora u Srbiju, kao i značaj Zajedničkog komiteta za ekonomsku saradnju koji je ojačao veze između naše dve zemlje i koji može dati dodatni doprinos na privrednom planu.\n“Investicije turskih kompanija u Srbiju u poslednje dve godine se intenziviraju sa perspektivom daljeg rasta i u tom smislu pozdravljam sve izraženiji interes Turske da ulaže u srpsku privredu, kao i realizaciju niza investicija u nerazvijenim delovima Srbije”, naglasio je predsednik Vučić i dodao da se nada nastavku ovog pozitivnog trenda, posebno na planu infrastrukture.\nSagovornici su se saglasili da u odnosima dve zemlje postoji veliki prostor za unapređenje saradnje i u oblastima energetike, turizma, kulture i obrazovanja, navodi se u saopštenju Službe za saradnju sa medijima predsednika.


Direkcija za izgradnju grada pred novom transformacijom - Niške Vesti\nPočetak/Ekonomija/Direkcija za izgradnju grada pred novom transformacijom\nGodinu dana nakon transformacije Direkcije za izgradnju grada kojima su ingerencije tog preduzeća bitno umanjene, a broj zaposlenih smanjen sa 140 na 30 zaposlenih, Direkciji predstoji narednih dana nova transformacija, ali ovoga puta u obrnutom smeru.\nKako je saošteno na poslednjoj sednici Gradskog veća, Direkcija će dobiti nova ovlašćenja, a broj zaposlenih biće povećan za tridesetak.\nDirektor Direkcije za izgradnju grada Nebojša Lović rekao je da će to preduzeće biti ponovo transformisano zbog izmena Zakona o putevima koji predvidja da upravljač putevima na području jedne lokalne samouprave može biti isključivo javno preduzeće, a ne sekretarijat.\n„Direkciji će biti poverena delatnost upravljača puta. Izmena Odluke o osnivanju Direkcije na sednici Gradskog veća je prvi korak u usaglašavanju sa Zakonom o putevima. Sledeći korak je promena Statuta preduzeća, a potom promena programa poslovanja. Od 1. januara Direkcija kreće sa novim obavezama i dužnostima, uz zadržavanje postojećih. Kao upravljač puta mi ćemo biti investitori i firma koja održava put, kontroliše saobraćaj i naplaćuje takse“, izjavio je Lović.\nOn je rekao da će oko 20 nekadašnjih radnika Direkcije biti vraćeno iz gradskih sekretarijata u koje su rasporedjeni nakon prethodne transformacije preduzeća, a otprilike pet inženjera, Direkcija će pokušati da zaposli makar na odredjeno vreme.\nDirekcija za izgradnju grada Nebojša Lović


OTP banka nastavlja saradnju sa ekipom serije Otvorena vrata\nBanka je uspešno postala deo svakodnevice čuvene porodice Anđelić, što gledaoci mogu da prate u epizodama koje se upravo emituju na TV Prva. Pored toga što je banka pružila podršku snimanju novih epizoda kultnog serijala, saradnja ova dva brenda rezultirala je i kreativnim idejama koje su upotpunile maketinšku kampanju OTP banke. Protagonisti serije, na interesantan način, predstavili su javnosti proizvode OTP banke u okviru dve marketinške kampanje za Otvoreni keš kredit i za Slatku malu karticu. Glumci, kao likovi iz Otvorenih vrata, predstavljali su proizvode unoseći duhovite fraze iz serije. Poslednja TV reklama koja se od nedavno emituje snimljena je za Slatku malu karticu i predstavlja proizvod bolji od čekova, jer može da se koristi za podizanje gotovine na bankomatima i nema ograničenja u broju čekova, kao ni potrebe za odlaskom u banku po dodatne čekove. Slatka mala kartica predstavlja jednostavnije sredstvo plaćanja u odnosu na ček, koji je potrebno popuniti prilikom svakog plaćanja. Kartica može da se koristi za sve transakcije u zemlji i inostranstvu, na internetu, bankomatima i prodajnim mestima sa znakom Master Card. OTP banka nedavno razvila je besplatnu android aplikaciju Finansijski asistent\nhttps://play.google.com/store/apps/details?id=com.otpbanka.otpcalculator&hl=sr . Pomoću ove aplikacije, u susret novoj kampanji, skeniranjem novinskog oglasa za Slatku malu, svi koji žele na svom android telefonu, mogu da pogledaju novu TV reklamu koja predstavlja ovu karticu http://www.youtube.com/watch?v=FFQFKvBaggU. Pogledajte kako funkcioniše aplikacija na sledećem linku http://www.youtube.com/watch?v=OZANCUI-WyE.


Novo kolo Bundeslige otvoriće Augsburg i Dortmund, u petak od 20:20, dok će aktuelni šampion u večernjem terminu u subotu gostovati u Menhengladbahu.\nUpdated 01/03/2019 at 08:22 GMT\nNeočekivani rezultati u poslednjih nekoliko kola obećavaju dramatičan prolećni rasplet Bundeslige. Jesenji šampion je sve do prošlog kola bio u seriji loših rezultata, Dortmund nije upisao pobedu u pet uzastopnih utakmica, u svim takmičenjima, do okršaja sa Leverkuzenom. "Milioneri" su savladali "farmaceute" i sačuvali su samo tri boda prednosti na čelu tabele Bundeslige u odnosu na Bajern. Marko Rojs je odsustvovao sa terena u poslednjih pet mečeva, što je i pomoglo da se pojavi kriza u Dortmundu, ali je za očekivati da se napadač vrati na borilište u ovom kolu Bundeslige.\nPrvi meč u subotu odigraće Hofenhajm, koji gostuje u Frankfurtu, protiv ekipe koja u svojim redovima ima najboljeg strelca Bundeslige, Luku Jovića. Srpski internacionalac je postigao 15 golova u prvenstvu Nemačke, a na evropskom nivou nalazi se na impresivnom trećem mestu. Leo Mesi je najefikasniji strelac sa 30 golova za Barselonu, Kilijan Mbape je postigao 26, a Luka Jović 21, uz sedam asistencija na 31 nastupu.\nBajern je izvanredno otvorio prolećni deo sezone, iskoristio je sve kikseve "milionera" i sada aktuelni šampion ima zaostatak od sam tri boda. Bavarci će gostovati u Menhengladbahu, protiv Borusije sa kojom dele veliko rivalstvo još od 60-ih godina prošlog veka. Po mnogima ovaj duel se može nazvati "original klasiker" jer su dva tima tokom 70-ih godina u sedam uzastopnih sezona osvajali "salatare".\n01.mart\t19:52\tNajava kola\n20:20\tAugsburg - Dortmund\n02.mart\t15:30\tFrankfurt - Hofenhajm\n17:30\tLeverkuzen - Frajburg\t(snimak)\n18:30\tMenhengladbah - Bajern\n03.mart\t15:30\tŠtutgart - Hanover\n18:00\tVolfsburg - Bremen


Energyobserver - SLOVENIJA / HSE IMENOVAO NOVO RUKOVODSTVO U TERMOELEKTRANI ŠOŠTANJ I RUDNIKU UGLJA VELENJE / SLOVENIJA / AUTOR: VLADIMIR BERBATOVIĆ /BGEN\nViktor Vračar imenovan je za generalnog direktora preduzeća koje upravlja termoelektranom TEŠ, a Mitja Tašler za direktora tog preduzeća. Obojica su postavljeni na četvorogodišnji mandat, koji je počeo 1. septembra.\nHSE je u martu ove godine dobila novog generalnog direktora, Stojana Nikolića\nHSE je u martu ove godine i sama dobila novog generalnog direktora, Stojana Nikolića, dok je Viktor Vračar tada postavljen za operativnog direktora, a Boštjan Markoli za predsednika nadzornog odbora.\nVračar, koji je takođe član upravnog odbora HSE, nekada je bio član nadzornog odbora kompanije, kao i poslovni direktor odgovoran za sektor proizvodnje. Vračar ima titulu PhD iz poslovnog menadžmenta i organizacije, kao i univerzitetsku diplomu iz elektrotehnike. Tokom svoje profesionalne karijere duže od 20 godina, Vračar je više od 15 godina radio kao direktor raznih kompanija.\nMitja Tašler, koji je bio vršilac dužnosti direktora TEŠ-a od 1. marta 2019. godine, ima univerzitetsku diplomu iz elektronike i preko deset godina profesionalnog iskustva u sektoru energetike, uključujući i više od pet godina na vodećim i menadžerskim pozicijama, navodi se u saopštenju.\nMarko Mavec preuzeo vođenje rudnika uglja Velenje\nMarko Mavec je imenovan za generalnog direktora preduzeća Premogovnik Velenje, operatora rudnika uglja Velenje u sastavu HSE. On je takođe postavljen na četvorogodišnji mandat, navodi se na sajtu HSE.\nMandat novog direktora rudnika Velenje trebalo bi da traje četiri godine\nMavec ima zvanje master iz rudarstva i geotehničkog inženjeringa. Od 1981. do 2004. godine bio je zaposlen u preduzeću Premogovnik Velenje, gde je na kraju bio i direktor tehničke službe. Poslednjih 15 godina radio je kao direktor instituta za ekološka istraživanja ERICo, koje je danas poznato kao Eurofins ERICo Slovenija, navodi se u saopštenju.


Republika / Zagađen vazduh odnosi žrtve! U Crnoj Gori 36 ljudi preminulo, u BiH 334, a u Srbiji zastrašujuća brojka mrtvih\nutorak, 22. 10. 2019.| 18:10\nU Crnoj Gori je 36 ljudi umrlo tokom 2016. godine usled zdravstvenih komplikacija izazvanih zagađenim vazduhom.\nTo je pokazao izveštaj "Hronično zagađenje ugljem" koje su radili organizacije "HEAL" i "Gripis".\nIzveštaj sadrži alarmantne podatke o zagađenju regiona - više od 500 ljudi u Srbiji je umrlo od komplikacija izazvanih zagađenim vazduhom, 334 u Bosni i Hercegovini, a 96 u Albaniji.\nDug jugoslovenskih bivših republika NENORMALNO VISOK! Evo koliko duguju pojedinačno\nElektrane na ugalj u Srbiji, Crnoj Gori, Bosni i Hercegovini, Severnoj Makedoniji značajno doprinose zagađenju vazduha emitujući zabrinjavajuće visoke nivoe zagađivača koje se šire na velike udaljenosti.\nFabrike uglja na Zapadnom Balkanu su veoma stare i ispod standarda. Prema podacima iz 2016. godine 16 fabrika u ovom regionu emituje više sumpor-dioksida nego svih 250 fabrika uglja u Evropi.\nAutori analize podsećaju da su zemlje ZB 2005. potpisale ugovor o Energetskoj zajednici kojim je određen rok da potpisnice moraju da počnu da se pridržavaju pravila o kontroli zagađenja u skladu sa propisima EU.\nSrbija BiH Crna Gora Zagađen vazduh Zagađenost vazduha Preminuli


Promocija romana "Esterhazijev lakej" u utorak na Cepelinu | Novosadski informativni portal 021\nPromocija romana "Esterhazijev lakej" u utorak na Cepelinu\n11:42 > 11:36\nRoman "Esterhazijev lakej" Dušana Šimka biće promovisan na kafe brodu Cepelin, u utorak, 26. oktobra.\nOsim autora, o romanu će govoriti Žaneta Đukić Perišić, Franja Petrinović, Zdenka Valent Belić, dok je urednik programa Đorđe Randelj.\nBarokni zamak kneza Esterhazija na ivici Panonske nizije u predvečerje Francuske revolucije bio je tajni centar srednjoevropske kulture. Pozorište, dvorska opera, sjajan orkestar i međunarodni operski zbor pod rukovodstvom genijalnog kompozitora Jozefa Hajdna velikodušno je finansirao sam knez.\nItalijanske pevačice, češki i nemački muzičari, mađarski i srpski husari, austrijski činovnici i kreolski komornik stvaraju jedinstvenu atmosferu u kojoj talentovani umetnici teže da se emancipuju i uzdignu na društvenoj lestvici. Psihološka a takođe i erotska dinamika tog muzičkog društva čini pozadinu težnje za integracijom Isaka Abelesa, jevrejskog lakeja u službi liberalnog kneza, koji naposletku od lakeja postaje operski intendant.\nDušan Šimko je slovački književnik, publicista, docent geografije na Univerzitetu u Bazelu. Od 1968. godine živi u Švajcarskoj. Njegova proza prevedena je na nemački, češki, mađarski i srpski jezik.\nPromocija će početi u utorak, 26. oktobra, u 19 časova.\nKnjiževnost i Srbija: Roman o Londonu - 50 godina od izlaska poslednjeg dela Miloša Crnjanskog\nKorona virus, Velika Britanija i književnost: Šta Džejn Ostin može da nas nauči o prevazilaženju teških trenutaka\nFrancuska originalno erotsko delo "120 dana Sodome" platila 4,5 miliona evra\nPredavanje o pubertetu u četvrtak u Gradskom centru za unapređenje reproduktivnog zdravlja\nPredavanje na temu "Pubertet, telesne promene i emotivno sazrevanje" održaće se u četvrtak, 2. decembra u Gradskom centru za unapređenje reproduktivnog zdravlja Doma zdravlja "Novi Sad" u Almaškoj 4.\nKoncert hora "Hašira" u nedelju u Sinagogi\nGodišnji koncert Hora Jevrejske opštine Novi Sad "Hašira" održaće se danas, 28. novembra, u Sinagogi.\nPromocija knjige "Agon i melanholija; Život i delo Miloša Crnjanskog" u ponedeljak\nPromocija knjige "Agon i melanholija; Život i delo Miloša Crnjanskog" Gorane Raičević održaće se u ponedeljak, 29. novembra, u Svečanoj sali Matice srpske.\nVIDEO: Šta nama danas dođe Jugoslavija?\nO kulturnim politikama u SFRJ i državama nastalim nakon njenog raspada govoriće se na onlajn tribini "Šta nama danas dođe Jugoslavija?".\nPredstava "Rođene" u Omladinskom centru "OPENS"\nNovosadski humanitarno-istraživački centar održaće predstavu "Rođene" u sredu, 1. decembra u prostorijama Omladinskog centra OPENS (Bulevar despota Stefana 5).\nSvetski dan srpskog kola danas na Spensu\nObeležavanje Svetskog dana srpskog kola i Festival zlatnih ansambala Srbije održaće se u subotu, 27. novembra na Spensu.\nDečija igraonica o Drakuli u nedelju u Muzeju Vojvodine\nIgraonica "Ko se boji Drakule još, tri za groš" održaće se u nedelju 28. novembra u Muzeju Vojvodine, Dunavska 35.\nElektronska izložba povodom 150 godina od rođenja Marsela Prusta u BMS\nBiblioteka Matice srpske priredila je digitalnu izložbu povodom 150 godina od rođenja francuskog pisca Marsela Prusta.\nBenefit igranka: Prikupljanje donacija za ogrev za ljude koji borave u Kineskoj četvrti\nBenefit igranka na kojoj će se prikupljati donacije za ogrev za ljude koji su svoje sklonište našli u napuštenim prostorijama Kineske četvrti, održaće se u subotu, 27. novembra, u Peru.\nIzložba o novosadskim mostovima i njihovom rušenju u Galeriji ITD\nIzložba "Mostalgija" Branislava Radoševića biće biće postavljena danas, 25. novembra u Galeriji ITD na Petrovaradinskoj državi.\nIzložba "Radost stvaranja" od petka u ULS-u\nIzložba "Radost stvaranja" Boriške Ljubinković biće otvorena u petak, 26. novembra u prostorijama ULS-u, Trg republike 4.\nPredavanje o prevenciji alkoholizma sutra u Domu zdravlja\nDom zdravlja "Novi Sad" u okviru projekta "Prizma alkoholizma" organizuje sutra, 25. novembra besplatno predavanje u cilju prevencije bolesti zavisnosti.\nDebata "In medias (p)res" u četvrtak u Radio kafeu\nOdnos politike i medija u Vojvodini, centralna je tema debate "In medias (p)res" koja će biti održana u četvrtak, 25. novembra u Radio kafeu.\nKreativna radionica za penzionere sutra u Muzeju Vojvodine\nKreativna radionica za penzionere pod nazivom "Bogato a simbolično - ornamenti praistorijske keramike" održaće se u četvrtak, 25. novembra u Muzeju Vojvodine.\nNorman Bejker Trio i Koala Voice u petak u Crnoj kući\nBritanski bluz sastav Norman Bejker Trio održaće koncert u petak, 26. novembra u Omladinskom centru CK13.\nIzložba likovnih radova od danas u Galeriji "Macut" na Spensu\nIzložba likovnih radova Opštinske organizacije invalida rada iz Beočina biće otvorena danas, 24. novembra u Galeriji "Macut" na prvom spratu Spensa.\nOd 26. novembra, u Muzeju savremene umetnosti Vojvodine, biće postavljena izložba "Evrovizion.crossing stories and spaces" institucije za internacionalne odnose u kulturi iz Nemačke - Ifa.\nPromocija knjige Lepe Mlađenović u CK13\nPromocija knjige Lepe Mlađenović "Emocije menjaju rad mozga: Feministički pristup neurobiologiji traume silovanja" biće održana u četvrtak, 25. novembra, u Omladinskom centru CK13.\nKoncert dua Impulsio u Spomen-zbirci Pavla Beljanskog\nKoncert dua Impulsio biće održan u četvrtak, 25. novembra, u Spomen-zbirci Pavla Beljanskog.\nAutorsko tumačenje izložbe "Spomen-zbirka Pavla Beljanskog i njen arhitekta" u četvrtak\nAutorsko tumačenje izložbe "Spomen-zbirka Pavla Beljanskog i njen arhitekta Ivo Kurtović" organizuje se u četvrtak, 25. novembra, u 19 časova.\n"Čaj u pet. Simbolično" u Galeriji Matice srpske\nU okviru pratećeg programa izložbe "Život - San - Smrt. Evropski okviri srpskog simbolizma" u Galeriji Matice srpske ove nedelje organizuje se nekoliko programa.\nRadnica prodavnice u Splitu ubijena nožem, uhapšen napadač\nUhapšeni roditelji iz Skoplja osumnjičeni da su podvodili i prodali svoju ćerku\nZelenović dobio pretnje smrću\nU Nemačkoj uhapšeno 14 osumnjičenih za šverc pet tona kokaina\nKorona virus i varijante: Kako se stiglo do omikrona i zašto su neka slova preskočena


Google pravi svoj model kvantnih računara — korak bliže mnogostruko bržim kompjuterima - startit\nGoogle-ovi istraživači se bliže prvim kvantnim računarima i veruju da će mnogostruko brži kompjuteri postati stvarnost\nMaja Marković - 6. Septembar, 2016.\nIako ideja o računarima baziranim na principima kvantne fizike postoji još od osamdesetih godina prošlog veka, do skoro niko nije uspeo da se uspešno bavi njihovim razvojem. Kao što smo pre nekoliko meseci pisali, veliki problem kvantnih računara je jaz između teorije i stvarnosti.\nNajdalje u razvoju ovih računara do sada je stigla kompanija D:Wave, na čijem je modelu Google prvobitno vršio ispitivanja. Godinu dana kasnije, najavili su razvoj sopstvenog modela, koji je, prema njihovim navodima, superiorniji od originala. Razlog velikoj zainteresovanosti za kvantne računare jesu mnoge mogućnosti primene u veštačkoj inteligenciji, zbog čega je veoma važno biti među prvima koji koriste ovu tehnologiju.\nŠta su kvantni računari?\nKvantni računari podatke procesuiraju brže od klasičnih zahvaljujući kjubitovima (qubits). Za razliku od savremenih računara koji koriste bitove – sistem nula i jedinica, kjubitovi istovremeno mogu da budu i nula i jedan, zahvaljujući kvantnoj superpoziciji, odnosno omogućavaju se dva dodatna stanja – oba i nijedan u odnosu na prethodne samo dve opcije.\nKako ih možemo primeniti?\nOčekuje se da će kvantni računari umnogome pomoći sa verifikacijom i validacijom velikih računarskih sistema za koje je danas potrebno mnogo finansijskih i ljudskih kapaciteta. D:Wave predviđa upotrebu za simulaciju kretanja vode, optimizaciju radio-terapije i istraživanja u molekularnoj biologiji.\nPrema jednom istraživanju, mogu se koristiti za ispitivanje velikih količina podataka koje se tiču bezbednosti aviona, razvoja lekova, samovozećih automobila, rane dijagnostike raka, otkrivanja dalekih planeta, u predizbornim kampanjama, pri istraživanju potrošačkih navika, za bolja meteorološka predviđanja ili analizu saobraćaja.\nOvakvi računari mogu da služe za simulaciju ponašanja atoma pri rešavanju problema u oblastima hemije ili fizike, na nivou realističnosti na kome je to danas nemoguće.\nTakođe, primena u veštačkoj inteligenciji, mašinskom učenju i kriptografiji bi unapredila ova polja do neslućenih granica, imajući u vidu da bi ovakva tehnologija bolje podražavala ljudske kognitivne procese. Postoje i istraživanja po kojima su kvantni računari i 100 miliona puta brži od klasičnih, mada ih drugi naučnici osporavaju.\nGoogle-ovi eksperimenti obećavaju napredak?\nIstraživači iz Google-a najavili su značajne pomake na ovom polju kada su odlučili da odustanu od tzv. “digitalnog” i prešli na “analogni” model razvoja. Kako tvrde, prethodni modeli bili su bliskiji našem trenutnom poimanju računara i teško je bilo na njima ispravljati greške, stoga je razvoj dugo trajao. Hartmut Neven iz Google-ovog tima predviđa da:\nZa deset godina neće postojati ništa osim kvantnog mašinskog učenja i niko više neće koristiti konvencionalne metode.\nutorak, 6. Septembar, 2016.\nOculus van gejminga: kako je virtuelna realnost uvedena u operacione sale\nMesto gde startapi idu da umru sada i samo nestaje — Yahoo se prodaje Verizonu za 5 milijardi dolara


Branislav Ratkovica novi pomoćni trener KK Mega Bemax | Mondo Sport\nMega Bemaks saopštila je u petak da će u narednu sezonu ući uz nekoliko izmena u stručnom štabu svih klupskih selekcija.\nRatkovica je prošle sezone igrao u Megi i OKK Beogradu, a pre toga u Ciboni, Partizanu i brojnim evropskim klubovima, uglavnom iz Turske i Nemačke.\nDolaskom Ratkovice nastavljena je tradicija da u Milojevićevom stručnom štabu stasavaju mladi treneri, koji su nekada nosili crno-beli dres.\nTo je bio slučaj sa Nenadom Čankom, koji se iz Mege početkom 2017. vratio u Partizan, da pomaže Aleksandru Džikiću, da bi posle kratkog boravka u Spartaku dobio priliku i da samostalno vodi crno-bele.\nSada su tu Avdalović i Ratkovica, uz njih i Nebojša Vagić koji jedini nema "crno-belu konekciju", dok je Veselinu Vesi Petroviću, dosadašnjem pomoćnom treneru seniora, poverena briga o kadetima Mege.\nBranka Milisavljevića, takođe nekadašnjeg plejmejkera Partizana, na kormilu juniorskog tima je nasledio Dragoljub Avramović, prvak Srbije 2019. sa kadetima Mege, dok je Milisavljević preuzeo prvoligaša OKK Beograd, koji je od letos praktično Megin razvojni tim.\nSve u svemu, može se reći da je "mali veliki klub" poslednjih godina prilično razgranao svoj sistem i da iz dana u dan potvrđuje da je među najvažnijim košarkaškim klubovima ne samo u Srbiji, nego i u regionu.


ODLAŽE SE ZAJEDNIČKA SEDNICA VLADA SRBIJE I MAKEDONIJE U NIŠU ZBOG OBAVEZA PREMIJERKE\nNovi termin još nije zakazan, a dogovoriće ga dve vlade, u skladu sa svojim obavezama, kažu u Vladi Srbije\nIzvor: Tanjug – Vlada Republike Srbije – Slobodan Miljević\nZajednička sednica vlada Srbije i Makedonije koja je trebalo da se održi u Nišu u tokuove sedmice odlaže se zbog neodložnih obaveza premijerke Ane Brnabić, rekla je njena savetnica za odnose sa medijima Jelena Kovačević.\nKovačević je kazala da sednica nije otkazana, ali da se neće održati ove sedmice zbog neodložnih obaveza koje ima premijerka Brnabić „koja kao domaćin sednice insisira na tome da joj prisustvuje“. Novi termin još nije zakazan, a dogovoriće ga dve vlade, u skladu sa svojim obavezama, rekla je ona.\nVlada Srbije, inače, nije zvanično najavila sednicu dve vlade u Nišu, niti je sednica najavljena na veb sajtu Vlade, gde postoje samo najave posete Nišu ministarke Zorane Mihajlović i državne sekretarke Ministarstva trgovine, turizma i telekomunikacija Tatjane Matić, zakazane za propli vikend.\nZajedničku sednicu najavio je ministar trgovine, turizma i telekomunikacija Rasim Ljajić, govoreći u Politici o problemu izvoza brašna iz Srbije u Makedoniju.\nZajedničku sednicu vlada Srbije i Makedonije koja će se održati „krajem februara ili početkom marta“ ove godine najavila je i premijerka Brnabić u novembru prošle godine, kada se u Beogradu sastala sa premijerom Makedonije Zoranom Zaevim. Brnabić je tada kazala da će na zajedničkoj sednici „biti potpisano nekoliko važnih ugovora“ u cilju jačanja ekonomske saradnje dve zemlje.


NOVI PODACI: U FBiH stanje puno bolje nego u RS - Dnevni.ba\nU Bosni i Hercegovini do utorka je potvrđeno 20 novih slučajeva zaraze koronavirusom a brojčani pokazatelji potvrđuju da je stanje i dalje puno bolje na teritoriju Federacije BiH nego Republike Srpske.\nU RS su umrle još dvije osobe koje su bile zaražene koronavirusom pa je ukupni broj preminulih u BiH čija se smrt povezuje s epidemijom sada 80.\nUkupni broj zaraženih u BiH od početka epidemije do utorka je bio 1946.\n“Posljednjih dana imamo dobre vijesti no moja poruka građanima i dalje je da se ne smijemo opustiti”, kazao je na konferenciji za novinare u Sarajevu ministar zdravstva Federacije BiH Vjekoslav Mandić.\nPosebice je upozorio na nedopustvo ponašanje poput “korona partyja” održanog u Sarajevu u ponedeljak navečer na kojemu je bilo dvadesetak osoba uključujući jednog državnog ministra, poznatog liječnika i niz drugih javnih osoba koje su okupljanjem prekršile sve moguće mjere ograničenja.\n“To je skandalozno. Ovo zaslužuje svaku osudu i sve sudionike treba sankcionirati sukladno zakonu”, kazao je Mandić.\n“Kada EU promijeni svoje mjere organizirat ćemo se na način da ćemo građanima omogućiti da obave testiranje (na virus) u roku od 24 sata”, kazao je Pehar.\nBiHDAVOR PEHARFBiHKORONAVIRUSPANDEMIJARS BiHVJEKOSLAV MANDIĆ\nMerkel će sutra potvrditi da se prvenstvo nastavlja 15. ovog mjeseca


Demokratska stranka, povodom Petog oktobra, organizovala izložbu fotografija "U inat zaboravu" - Dijalog.net\nNaslovna Politika Demokratska stranka, povodom Petog oktobra, organizovala izložbu fotografija “U inat zaboravu”\nBeograd, 5. oktobar 2018. – Iako neki kažu da je to datum izneverenih očekivanja, ili promena, to je pre svega istorijski događaj, kada nije samo odbranjena izborna volja građana nego iskazano nezadovoljstvo i spremnost građana da izađu na ulice kako bi se izborili za svoje pravo da budu građani.\nOvo je poručio Zoran Lutovac, predsednik Demokratske stranke, na otvaranju izložbe fotografija kojom je obeležen datum pada režima Slobodana Miloševića i pobede Demokratske opozicije Srbije na izborima.\nProstorijama Demokratske stranke na Vračaru prošetalo je stotinak ljudi, prvenstveno iz Demokratske i Nove stranke, posmatrajući izložbu fotografija „U inat zaboravu“ koja predstavlja najvažnije trenutke vezane za 5. oktobar.\nPredsednik DS Zoran Lutovac pozdravio je okupljene podsećajući da je većina njih „tog dana“ bila na ulicama ispred Skupštine te da mogu da posvedoče da se mnogo toga od tada promenilo.\n„Nismo samo oterali mrak, bedu i jad iz Srbije nego smo Srbiju vratili da sedi za stolom sa ostatkom sveta. Iz jedne pustinje smo počeli ponovo da gradimo normalnu državu“, istakao je Lutovac.\nOn se prisetio i nekih najupečatljivijih scena toga dana pominjući i jednog od nosilaca promena tog perioda, pokojnog premijera Zorana Đinđića.\n“Kada je masa bežala pod pretnjom suzavca, jedan čovek se vratio na udarno mesto i rekao – nećemo dozvoliti da nas rasteraju – to je bio Zoran Đinđić“, ukazao je Lutovac ističući da je to bio jedan od prelomnih trenutaka za uspeh revolucije.\nOd predstavnika DS, na otvaranju izložbe govorio je i glumac Branislav Lečić. On je naglasio da je one koji se borili za promene, danas dočekala situacija da njihovo nasleđe preuzima neko drugi, ko misli da ono prethodno treba zgaziti i predstaviti se kao tvorac svega.\nMeđu okupljenim demokratama bili su potpredsednici stranke, Goran Ćirić, šef poslaničke grupe DS u Narodnoj Skupštini, ali i Slobodan Milosavljević, bivši ministar poljoprivrede, Dragana Rakić, odbornica grada Vršca, poznati košarkaški trener Dušan Vujošević, i brojni drugi.\nOkupljenima se obratio i Zoran Živković, predsednik Nove stranke, takođe jedan od nosilaca ovih događaja i najbližih saradnika Zorana Đinđića, ističući kao svoju prvu asocijaciju na 5. oktobar “ to što među nama nema čoveka koji je osmislio i kreirao taj dan“.\nOn je pozvao na minut ćutanja za pokojnog premijera i predsednika Demokratske stranke. Živković je naglasio i da tog dana nije bilo revolucije u pravom smislu te reči.\n“Jesmo otvorili nove vidike ali loše je što nismo završili posao. Taj 6. oktobar koji nam fali već 18 godina nije moguć jer oni koje su Šešelj, Milošević i Arkan slali po burek danas drže vlast u Srbiji“, istakao je Živković dodajući da oni pokušavaju, izložbama ukradenih slika u Narodnoj skupštini, da zaplaše i odvrate građe od novog petog oktobra.\nŽivković je poručio da im je bolje da se „predaju mirno“, jer su i Miloševića izdali oni u koje je najviše verovao, dodajući da se na slikama sa petoktobarskog protesta vidi da je „jedan od onih koji su krali“ i Nikola Petrović, danas poznatiji kao „kum“.\nPored vrha Nove stranke, među okupljenima je bilo i predstavnika mladih za koje je Živković rekao da se nada da će naslediti deo energije za pokretanje promena.\nIako je ranije najavljeno da će na otvaranju govoriti i predsednik SDS Boris Tadić, on se na ovom događaju nije pojavio.\nDemokrate su minutom ćutanja odale počast i njihovom uglednom članu, nedavnom preminulom glumcu Predragu Ejdusu, prenosi Danas.\nTagsDemokratska strankaizložbaPeti oktobar\nTop Tags Evropska unija Evropska komisija Društvo OCD mediji konkurs lokalna samouprava vladavina prava evropske integracije Pravosuđe Politika mladi Srbija i Evropska unija Civilno društvo Vlada Republike Srbije


Predsjednik NBL-a Ibrahim Hažibajrić za N1 govorio o formiranju vlasti u BiH – NEZAVISNA BOSANSKOHERCEGOVAČKA LISTA\nPredsjednik NBL-a Ibrahim Hažibajrić za N1 govorio o formiranju vlasti u BiH\nPredsjednik Nezavisne bosanskohercegovačke liste (NBL) mr Ibrahim Hadžibajrić u razgovoru za N1 govorio je o (ne)formiranju vlasti i nemogućnosti međunarodne zajednice da sankcioniše govor mržnje, konkretno poruke poslate sa četničkog postrojavanja u Višegradu.\nNezavisna bosanskohercegovačka lista, u ponedjeljak dana 11.marta 2019. godine objavila je saopštenje u kojem odgovornost i krivicu za nesankcionisanje četničkog postrojavanja u Višegradu prebacuje na međunarodnu zajednicu. Lider NBL-a Ibrahim Hadžibajrić kaže kako se sa trenutnim predsjedavajućim Predsjedništva BiH Miloradom Dodikom slaže bar u jednoj stvari, a to je da BiH nije potrebna ovakva međunarodna zajednica i visoki predstavnik.\n“Ako ste već ovdje zašto ne poduzmete nešto i zašto neke stvari ne sankcionišete, ako ne možete da sankcionišete, onda nam ne trebate, fino kupite prnje pa da se mi ovdje pokušamo dogovoriti. Dosta je više ovog licemjerstva i od strane međunarodnih faktora, međunarodne zajednice koja ovdje daje samo nekakve sugestije, faktički bez ikakve odgovornosti.” rekao je Hadžibajrić.\nPredsjednik NBL-a gostujući u emisiji Novi dan na N1 govorio je i o formiranju vlasti u BiH, odnosno nemogućnosti formiranja vlasti na federalnom i državnom nivou. Odgovarajući na pitanje da li će Demokratska fronta ući u vlast sa SDA i na taj način doći do raspada Bh. bloka, Hadžibajrić je istakao da ne može govoriti da li će doći do toga.\n“Stvarno ne znam koju će odluku DF donijeti, nekako je to spontano i među medijima nastao taj bh. blok. On je nastao onog momenta u Kantonu Sarajevo kada se vlast trebala da formira između ove šestorke. Ne bih ja govorio da će doći do raspada Bh. bloka, ali tu su ipak najviše u pitanju lični interesi ljudi koji se nalaze u određenim političkim partijama koji su svjesni da ako ne budu u vlasti nema pozicije, a ako budu u opoziciji onda ostaju na ledini i moraju čekati naredne četiri godine” kazao je Hadžibajrić.\nHadžibajrić dodaje i da nije nužno formiranje vlasti po vertikali, te da ne razumije zašto je problem da se Bh. blok ili opozicija uključi u formiranje ukoliko je to jedini način da se formira vlast. U BiH se i vlast i opozicija bavi samo politikanstvom, kako ističe Hadžibajrić, ali niko da uradi nešto konkretno. Nakon formiranja vlasti vjeruje da će početi da se radi ukoliko dođu pravi ljudi.\n“To je do ljudi, svaku vlast čine ljudi, onoliko koliko stavite kvalitetne ljude neobazirući se ko pripada kojoj političkoj partiji ili naciji” dodao je Hadžibajrić.\nOsim međunarodne zajednice i nesposobnosti da se formira vlast, Hadžibajrić je kritikovao i rad Federalnog parlamenta u protekle četiri godine, ističući da mnogo puta nisu imali skupštinu ali redovna primanja ipak jesu.\nRazgovor sa predsjednikom NBL-a možete pogledati u slijedećem video prilogu:


Najsavremenija Vip 3G mreža pokriva 72% populacije Srbije – Personal magazin\nU svim mestima i gradovima sa više od 10.000 stanovnika dostupna napredna HSPA+ tehnologija za najbrži prenos podataka preko mobilne mreže. Nakon što je u februaru 2011. godine prvi u…\nU svim mestima i gradovima sa više od 10.000 stanovnika dostupna napredna HSPA+ tehnologija za najbrži prenos podataka preko mobilne mreže.\n,,Prosečne brzine prenosa podataka u u Vip mreži su, u realnim okolnostima, 6.42 Mbit/s preko USB modema od 21 Mbit/s, i čak do 20 Mbit/s sa najjačim modemom iz ponude koji podržava brzine do 42 Mbit/s. Nastavićemo da unapređujemo našu tehnologiju kako bismo na najbolji mogući način odgovorili na rastuće potrebe mobilnih korisnika.’’, rekao je Dejan Kastelic, direktor, Vip mobile.\nIlustracije radi, uz prosečnu brzinu od 6.42 Mbit/s korisnik može da preuzme film veličine 700 megabajta za nešto više od 14 minuta, dok bi mu za istu aktivnost u okviru 2G mreže bilo potrebno 11 sati.\nMapu HSPA+ pokrivenosti možete pogledati na: http://www.vipmobile.rs/o-vipu/vip-mreza/mapa-pokrivenosti.1634.html\nNajsavremenija Vip 3G mreža pokriva 72% populacije Srbije was last modified: September 20th, 2012 by Redakcija\n3G mrežaHSPALong-Term-EvolutionLTESrbijaVipVip 3G mrežaVIP mobileZTE\nDve godine web portala EurAktiv Srbija\nMaja BP Oct 5, 2012 at 19:51\nSignal vam je katastrofalno loš!!!!!


Ministarstvo finansija posvađalo lekare | Mondo Portal\nMinistarstvo finansija posvadjalo lekare\n25. oktobar, 20:33\nMinistarstvo finansija posvađalo lekare 0 Podeli Podeli na facebook Podeli na twitter Podeli na viber Pošalji na mail\n16.02.2011. / 21:47 21:48\nMinistarstvo finansija posvađalo lekare\nMinistarstvo finansija uspelo je da podeli zdravstvene radnike u štrajku svojim predlogom o povećanju plata tokom ove godine.\nSindikati zaposlenih u zdravstvu i socijalnoj zaštiti i medicinskih sestara i tehničara su zadovoljni večerašnjim predlogom Ministarstva finansija da plate u zdravstvu ove godine budu povećane za 13,6 odsto, dok treći sindikat smatra da to nije dovoljno jer je realna vrednost plata opala za više od 30 odsto.\nPosle sastanka sa ministarkom finansija Dianom Dragutinović, predstavnici sindikata zaposlenih u zdravstvu i socijalnoj zaštiti i medicinskih sestara i tehničara su rekli da je ta ponuda dobra, ali da je garantovano samo povećanje od sedam odsto, dok narednih šest odsto zavisi od prihoda u državnom budžetu.\nGeneralni sekretar Sindikata medicinskih sestara i tehničara Dragica Dašić je novinarima ispred zgrade Ministarstva finansija u Beogradu rekla da medicinske sestre zarađuju mesečno od 28.000 do 35.000 dinara zavisno od vrste posla, i da je ponuda da plate budu povećane za 13,6 odsto za taj sindikat prihvatljiva.\n"To je usmeni predlog. Sledeće nedelje će biti sastavljen protokol", rekla je ona i ukazala da Srbiji nedostaje medicinskih sestara i da je Ministarstvo finansija prihvatilo predlog sindikata da se na najtežim radnim mestima u bolnicama zaposli još medicinskih sestara.\nBranislava Plančak iz Sindikata zaposlenih u zdravstvu i socijalnoj zaštiti, rekla je novinarima da je za taj sindikat prihvatljiv predlog da zarade budu povećane za 13,6 odsto, ali da je to usmeni predlog koji bi sledeće sedmice trebalo da bude iznet u pisanoj formi.\nPlančak je navela da je na sastanku sa ministarkom finansija dogovoreno da zdravstvenim radnicima budu isplaćene i jubilarne nagrade.\n"Voleli bismo da plate budu povećane za 100 odsto, ali moramo da budemo realni", rekla je ona govoreći o predlogu Ministarstva finansija za povećanje plata u zdravstvu od 13,6 odsto.\nDragan Ilić iz Granskog sindikata zdravstva i socijalne zaštite nezavisnost rekao je agenciji Beta da traže povećanje zarade za 21 odsto i da je 13, 6 odsto nedovoljno, jer je inflacija realno smanjila zarade za više od 30 odsto.\n"Nismo zadovoljni ponudom Ministarstva finansija", rekao je Ilić nakon sastanka u Ministarstvu finansija.


Direktor Međunarodnog monetarnog fonda (MMF) Kristin Lagard ocenila je u utorak da ekonomska kriza još nije okončana i pozvala Evropljane da provedu neophodne reforme, posebno one koje se tiču bankarske unije.\n"Da li zaista možemo da kažemo da je kriza iza nas kada je 12 odsto aktivne populacije bez posla?", upitala je direktor MMF-a, obraćajući se Evropskom parlamentu.\nLagardova je poručila da postoje jasni znaci da ne ide sve tako dobro, čak i ako je EU ostvarila napredak u rešavanju krize. Ona je rekla da je suviše rano da se proglasi pobeda i poručila da ostaje još puno toga da se uradi.\n"Bankarska unija, o kojoj se ministri finansija dogovaraju u Briselu, ostaje prioritet“, navela je ona, dodajući da je od ključnog značaja da se ponovo uspostavi tok povoljnih kredita za preduzeća i pojedince, prenose agencije.


Opština Bar izdvaja 50.000 za besplatne karte za tunel Sozinu za mještane Crmnice | Opština Bar\nOpština Bar rebelansom budžeta izdvaja 50.000 eura za subvencije za kupovinu mjesečnih karata za nesmetan prolazak kroz tunel Sozina mještanima Mjesne zajednice Crmnica.\nNa ovaj način Opština će relaksirati mještane ogromnih nameta koji imaju pri svakodnevnom ili čestom prolasku kroz tunel Sozina zbog obavljanja redovnog posla, poljoprivrednih ili drugih obaveza.\nOpština će tražiti od Savjeta Mjesne Zajednice da se ove godine dodatno proširi lista kategorija mještana koji će imati mogućnost da ostvare ovo pravo. Kategorije kojima bi se proširenjem omogućilo ovo pravo su, osim lica koji obavljaju redovan posao dodatno i vlasnici registrovanog poljoprivrednog gazdinstva te registrovani izdavaoci privatnog smještaja na ovom području.\nObzirom da mještani MZ Crmnica više godina nailaze na nerazumijevanje menadžmenta “Monteputa”, lokalna uprava je više puta isticala da razumije potrebe mještana koji su pod ogromnim opterećenjem. Dodatno, ove godine je izostala subvencija koju je prošle godine “Monteput” obezbijedio za mještane u iznosu od 30.000 eura, što dodatno usložnjava njihov položaj.\nSvjesni činjenice da ponuđeno rješenje samo kratkoročno rješava višegodišnju problematiku mještana, lokalna uprava nastaviće da podržava zahtjeve građana ovog dijela opštine i stav da je neophodno sistematski riješiti ovaj problem kroz značajno smanjenje cijena prolaza kroz tunel Sozina ili čak potpuno ukidanje naplate za navedene kategorije stanovništva.\nU vremenu kada svjedočimo opštoj ekonomskoj krizi usljed epidemije korona virusa, kada bilježimo stalna poskupljena osnovnih životnih i drugih potrepština, država bi morala povesti posebno računa da ovakvi nameti postaju neizdrživi za mještane Crmnice koji su prinuđeni da svakog dana prolaze kroz tunel Sozina.


Međunarodni sajam prehrambene industrije „PRODEXPO“ predstavlja jedan od strateški najznačajnijih, ali i najvećih sajmova prehrambene industrije u Ruskoj Federaciji i Istočnoj Evropi. Takođe, „PRODEXPO“ je uvršćen u prvih deset sajmova hrane u svetu.\nOve godine, 28. izdanje „PRODEXPO “ održaće se u periodu od 12. do 16. aprila 2021. godine na sajamskom prostoru – Ekspocentru (Moskva, Ruska Federacija).\n„PRODEXPO“ predstavlja tradicionalno mesto u kome se organizuju poslovni susreti, ali i sastanci velikog broja raznih proizvođača, izvoznika i distributera.\nBroj zemalja koje izlažu u okviru „PRODEXPO“ povećava se iz godine u godinu i u ovom trenutku može se reći da predstavnici oko 75 zemalja, odnosno preko 2.500 izlagača predstavljaju svoj proizvodni program velikom auditorijumu. Prema poslednjim procenama, „PRODEXPO“ godišnje poseti oko 70.000 posetilaca iz preko 100 zemalja.\nNacionalni štand Republike Srbije i ove godine biće u organizaciji Privredne komore Srbije i Razvojne agencije Srbije koje godinama uspešno organizuju nastup privrednika iz Republike Srbije.\nPrivrednici iz Republike Srbije iz oblasti sektora prehrambene industrije i ove godine imaće priliku da u okviru Međunarodnog sajma „PRODEXPO“ učestvuju kao izlagači i da predstave svoje proizvode mnogobrojnim posetiocima sa očekivanjima da učvrste poslovanje, ostvare nove odgovarajuće poslovne kontakte kako na tržištu Ruske Federacije, tako i na tržištu Istočne Evrope.\nZa više informacija možete posetiti zvaničnu prezentaciju Međunarodnog sajma „PRODEXPO“ - www.prod-expo.ru/en/\nAutor: LAWLife redakcija


Sreda , 2019-02-27 | 12:56:58\nPredsednik Stranke demokratske akcije (SDA) Sandžaka Sulejman Ugljanin izjavio je danas da za Bošnjake u Srbiji ne važe osnovna ustavna načela, poput prava na život, slobode i sigurnosti, a da niko za to ne odgovara.\nOn je na konferenciji za novinare organizovanoj povodom godišnjice zločina u Štrpcima rekao da ih je nad Bošnjacima izvršeno još nekoliko koji ni do danas nisu rasvetljeni, a počinioci kažnjeni.\n“U Srbiji ne postoji vladavina prava, pravna sigurnost i država ne funkcioniše. Državni organi koji treba da spreče zločine ne funkcionišu, ne deluju preventivno, a kada se zločini dese ne rade ništa da se otkriju i kazne počinioci. Ti organi se stavljaju u službu srpskog naroda, a na štetu svih ostalih”, kazao je Ugljanin.\nLider SDA Sandžaka istakao je da je ta partija pokušala da nagomilane probleme Bošnjaka reši kroz državne institucije, ali da to nije moguće.\n“Iscrpeli smo sve mehanizme koji su nam bili na raspolaganju da napravimo bar jedan korak ka poboljšanju sigurnosti i budućnosti Bošnjaka, ali to kroz državne institucije nije moguće. Sada smo na novom početku, ne prihvatamo ovakvo stanje i pozivamo međunarodnu zajednicu da uvaže Bošnjake kao narod i da se reši status Bošnjaka i Sandžaka”, poručio je Ugljanin.\nZločin u Štrpcima dogodio se 27. februara 1993. godine, kada su pripadnici Vojske Republike Srpske, iz voza koji je saobraćao na relaciji Beograd - Bar na železničkoj stanici u Štrpcima izveli i ubili 20 putnika, među kojima je bilo 18 Bošnjaka.


Slučaj visokog prioriteta za policiju\nŠef UNMIK-a Soren Jesen Petersen je prilikom obilaska mesta gde se dogodio napad na Srbe pozvao sve, posebno beogradske lidere da prestanu sa spekulacijama oko motiva ubistva i da ostave policiji da radi svoj posao. Istovremeno, na za to posebno sazvanoj konferenciji za novinare, komesar međunarodne policije Kai Vitru je ocenio da je ubistvo dvojice i ranjavanje dvojice Srba bio izolovan i tragičan incident. Predstavnici institucija Kosova ne žele da prejudiciraju ocene i insistiraju da prvo policija saopšti rezultate istrage, kako bi se ocenilo koliko će to uticati na opštu situaciju, ostvarivanje standarda i međuetničke tenzije.\nŠef Civilne misije UN na Kosovu Soren Jessen Petersen posetio je danas posle podne mesto gde su u blizini sela Banjice u subotu ubijeni Aleksandar Stanković i Ivan Dejanović, dok su ranjeni Nikola Dukić i Aleksandar Janićijević. Jesen Petersen je rekao da je bilo mnogo spekulacija oko ovog tragičnog incidenta, koje je ocenio neodgovornim:\n«Pozivam sve i posebno pozivam političke rukovodioce u Beogradu da zaustave spekulacije, pošto to ne pomaže. Ja ne znam na osnovu kojih dokaza neki daju takve ocene“, rekao je šef UNMIK-a, istuičući kako nisu potrebni komentari, već dokazi.\n«Želim da vas ubedim da nećemo štedeti trud, kakav on god bio da bi stigli do rezultata u ovom slučaju.»\nJessen Petersen je izrazio zadovoljstvo radom i angažovanjem Kosovske policijske službe i UNMIK policije u istrazi oko ovog slučaja.\nUbistvo dvojice srpskih mladića i ranjavanje još dvojice u subotu noću je izolovan i tragilan incident, rekao je u ponedeljak, na vanrednoj konferenciji za novinare, komesar međunarodne policije na Kosovu Kai Vitrup. On je izjavio da ništa u ovom incidentu ne pokazuje da se on može povezati sa terorističkim aktom.\nVitrup je izjavio da za sada niko nije uhapšen, ali da policija ovo ubistvo smatra “slučajem visokog prioriteta” i da će učiniti sve da se izvršioci ovog zločina nađu pred licem pravde.\nPolicija je, prema Vitrupu, povećala kontrolne tačke širom Kosova, dok je u naseljima u kojima žive Srbi povećan broj policijskih patrola.\nTo su prve zvanične informacije o dosadašnjem toku istrage ubistva dvojice i ranjavanju dvojice Srba na putu Uroševac - Štrpce. Ovaj gnusni zločin su osudile domaće i međunarodne institucije, političke partije i pojedinci. Na pitanje koliko ovo ubistvo može uticati na opštu situaciju, ocenjivanje ostvarivanja standarda i eventualno podizanje međuetničkih tenzija, predstavnici institucija Kosova kažu kako treba sačekati rezultate istrage policije i otkrivanje motiva ubistva. Tek onda treba razgovarati o tome koliko sve to može imati uticaja na bezbednosnu situaciju, ocene ostvarivanja standarda i eventualno podizanje tenzija.\nPredstavnici institucija Kosova pozivaju istovremeno građane da sačuvaju mir i ne dozvole da se ovaj teški zločin iskoristi za izazivanje nemira i tenzija. Ističući kako je Kancelarija predsednika Kosova Ibrahim Rugove, koji se nalazi na lečenju u jednom američkoj vojnoj bazi u Nemačkoj, jučerašnjim saopštenjem oštro osudila ovaj zločin, portparol predsednika Muhamed Hamiti je rekao:\n«Kabinet predsednika Kosova zahteva od organa gonjenja da preduzmu sve moguće mere da se istraži slučaj i da se pred lice pravde izvedu izvršioci ovog zločina, rekao je Hamiti, ističući kako se ovaj kriminalni slučaj treba dobro istražiti i ni na koji način ne treba prejudicirati.\nVlada Kosova je u jučerašnjoj osudi ovog zločina istakla da je protiv bilo kakvog zločina, nezavisno od motiva i okolnosti, kaže visoki savetnik premijera Kosova Avni Arifi:\n«Ja ću reći da ovaj incident neće imati uticaja na procenu ostvarivanja standarda, dok nemamo izveštaj iz policije koji bi dao pouzdane informacije o tome kakva je priroda ovog ubistva. Mi nemamo nameru da idemo na zaključke, da bi smo ocenili o čemu se radi, pošto za sada nema nijedan argument koji bi davao ocenu prirode ovog ubistva.“\nArifi je u ime Vlade Kosova zatražio od građana da ne dozovole da se ovaj težak zločin iskoristi za izazivanje nemira ili tenzija, pošto one nikada nijednoj zajednici nisu donele ništa dobro:\n«Mi smo odlučni da se sačekaju ocene policije, koje ćemo podržati i tek onda na osnovu njih možemo razgovarati o prirodi ovog zločina. Mi pozivamo sve građane da ne postanu žrtve zloupotreba ili onih koji žele da iskoriste ovako tragično ubistvo za svoje političke ili druge interese.»\nSrpska zajednica je ukazivala na mogućnost da su avgust i početak septembra rizični i ta upozorenja nisu ozbiljno shvaćena, izjavio je Radiju Slobodna Evropa Ranđel Nojkić, jedan od lidera „Srpske liste za Kosovo i Metohiju“:\n«Onda zaista ljudi mogu sasvim slobodno da razmišljaju i o tome da ovo jeste teroristički akt i da ovo nije izolovani slučaj.»\nOn ističe kako, prema nekim informacijama iz međunarodne zajednice i unutar institucija, postoji mogućnost da se ovakvi slučajevi ponove:\n«Srpska zajednica je veoma zastrašena, vlada zaista velika neizvesnost i mislimo da ovakav akt može da izazove mnogo veće posledice.“\nU Gračanici je danas održan protest povodom prekjučerašnjeg ubistva i ranjavanja Srba. Protesti su u Gračanici prošli mirno.


Servis za razmenu enkriptovanih poruka Telegram će krajem oktobra predstaviti svoju dugo očekivanu Telegram Open Network (TON) mrežu.\nU poruci od 2. oktobra na Telegramu, kompanija navodi da su investitori bili obavešteni da će blokčein mreža biti pokrenuta krajem ovog meseca.\nInvestitorima se obezbeđuje softver za generisanje TON ključeva i biće u obavezi da Telegram-u obezbede javni ključ za dobijanje svojih gram (GRM) tokena - rodnog tokena platforme - do 16. oktobra. Ceo izvorni kod TON-a sada je dostupan na Github-u.\nU poruci se navodi da lansiranje sledi uspešnu fazu testiranja.\nPočetkom septembra Telegram je objavio TON testnet pretraživač i softver za nodove, nakon čega je usledila alfa verzija novčanika gram tokena za iOS.\nKompatibilnost sa Itirijumom i pametni ugovori na TON-u\nMreža će, navodno, biti kompatibilna sa mrežom Itirijum, omogućavajući korisnicima da prenose svoje Itirijum pametne ugovore na TON. Startap TON Labs razvija Solidity kompajler za svoj blokčein. Solidity je programski jezik koji se pre svega koristi za razvijanje pametnih ugovora na Itirijumu.\nProšle nedelje je Telegram objavio konkurs za kodiranje izrade pametnih ugovora na TON-u. Koristeći alate pružene u TON blokčein distribuciji, takmičari će konkurisati za nagradni fond u vrednosti između 200.000 i 400.000 dolara.